**Cynllun Dyletswydd Bioamrywiaeth**

**Cyngor Castell-nedd Port Talbot**

**2023-2026**

****

Cynnwys

[Rhagair 1](#_Toc153353850)

[Byrfoddau ac Acronymau 1](#_Toc153353851)

[1. Cyflwyniad 2](#_Toc153353852)

[2. Pam mae angen i ni gefnogi bioamrywiaeth yn CNPT? 3](#_Toc153353853)

[3. Deddf yr Amgylchedd (Cymru) 2016 4](#_Toc153353854)

[4. Cyd-destun Deddfwriaeth a Pholisi Arall 5](#_Toc153353855)

[4.1. Cynllun Gweithredu Adferiad Natur Cymru 6](#_Toc153353856)

[4.2. Cynllun Gweithredu Adferiad Natur a Chyflwr Byd Natur CNPT 6](#_Toc153353857)

[4.3. Deddf Llesiant Cenedlaethau’r Dyfodol (Cymru) 2015 7](#_Toc153353858)

[4.4. Cynllun Llesiant Lleol Bwrdd Gwasanaethau Cyhoeddus Castell-nedd Port Talbot (BGC) (2023-2028) 7](#_Toc153353859)

[4.5. Cynllun Corfforaethol Castell-nedd Port Talbot 2022-2027 7](#_Toc153353860)

[4.6. Datganiadau Ardal 7](#_Toc153353861)

[4.7. Cynllun Datblygu Lleol Castell-nedd Port Talbot (2011-2026) 8](#_Toc153353862)

[4.8. 30 erbyn 30 8](#_Toc153353863)

[4.9. Polisi Cynllunio Cymru 11 8](#_Toc153353864)

[4.10. Y Strategaeth Datgarboneiddio ac Ynni Adnewyddadwy 9](#_Toc153353865)

[5. Gweithredu a Monitro 10](#_Toc153353866)

[5.1. Gweithredu 10](#_Toc153353867)

[5.2. Monitro ac Adrodd 10](#_Toc153353868)

[6. Camau Gweithredu 11](#_Toc153353869)

[6.1. Amcan 1 yr NRAP: Ennyn a chefnogi cyfranogiad a dealltwriaeth er mwyn i fioamrywiaeth fwrw gwreiddiau yn y broses benderfynu ar bob lefel 11](#_Toc153353870)

[6.2. Amcan 2 yr NRAP: Diogelu rhywogaethau a chynefinoedd sydd o’r pwys mwyaf a’u rheoli’n well 13](#_Toc153353871)

[6.3. Amcan 3 yr NRAP: Gwneud ein hamgylchedd naturiol yn fwy cydnerth trwy adfer cynefinoedd sydd wedi’u diraddio a chreu cynefinoedd 16](#_Toc153353872)

[6.4. Amcan 4 yr NRAP: Mynd i’r afael â’r prif bwysau ar rywogaethau a chynefinoedd 17](#_Toc153353873)

[6.5. Amcan 5 yr NRAP: Gwella ein tystiolaeth, ein dealltwriaeth a’n gwaith monitro 17](#_Toc153353874)

[6.6. Amcan 6 yr NRAP: Rhoi fframwaith llywodraethu a chymorth ar waith i gyflawni’r amcanion 19](#_Toc153353875)

[7. Diweddglo 20](#_Toc153353876)

[8. Geirfa 21](#_Toc153353877)

[9. Atodiadau 23](#_Toc153353878)

# Rhagair

Mae’n bleser gen i gyflwyno Cynllun Dyletswydd Bioamrywiaeth (CDB) Cyngor Castell-nedd Port Talbot (CCNPT) 2023-2026. Cynhyrchwyd y Cynllun hwn yn dilyn adolygiad o’r camau gweithredu yng nghynllun 2020-2023, sydd i’w canfod yn Adroddiad Gweithredu’r CDB (2020-2023) (Tachwedd 2023).

Mae gan Gastell-nedd Port Talbot ddigon i’w ddathlu o ran bioamrywiaeth, gan gynnwys poblogaethau o rywogaethau prin a bregus. Mae ein trigolion daith gerdded neu fws fer o rai cynefinoedd gwych, o dwyni tywod arfordirol i goetir hynafol, ac o barciau trefol i laswelltir blodau gwyllt. Profwyd bod ymgysylltu â byd natur yn llesol, ac o ganlyniad, rwy’n ymfalchïo yn y ffaith bod ein sir yn gallu cynnig y fath fynediad hwylus at natur.

Fodd bynnag, yn ystod y blynyddoedd diwethaf, mae pryderon cynyddol ynghylch dyfodol ein treftadaeth naturiol. Yn 2021, cyhoeddodd Llywodraeth Cymru argyfwng ym myd natur, ac mae Partneriaeth Natur Leol CNPT wedi cadarnhau bod y dirywiad cenedlaethol mewn bioamrywiaeth yn cael ei adlewyrchu yma yn CNPT. Mae ein cynefinoedd a’n rhywogaethau arbennig o dan fygythiad mewn sawl ffordd, o golli cysylltedd i ddirywiad yn eu cyflwr.

Mae CCNPT wedi ymrwymo i ddiogelu a gwella bioamrywiaeth wrth gyflawni ei holl swyddogaethau, a thrwy hynny, wneud ei ran i helpu byd natur i ymadfer.

Mae dyletswydd gyfreithiol ar CCNPT hefyd i gynnal a gwella bioamrywiaeth, a thrwy wneud hynny, hybu gwydnwch ecosystemau o dan Ddeddf yr Amgylchedd (Cymru) 2016.

Mae’r Cynllun Dyletswydd Bioamrywiaeth hwn yn dangos sut byddwn ni’n cyflawni ein dyletswydd gyfreithiol o dan Ddeddf yr Amgylchedd (Cymru) 2016 ac yn gwneud ein rhan i helpu natur yn CNPT i ymadfer.

Y Cynghorydd Wyndham Fryer Griffiths

Aelod Cabinet dros Gynllunio Strategol, Trafnidiaeth a Chysylltedd, Hyrwyddwr Bioamrywiaeth a Hyrwyddwr y Lluoedd Arfog

# Byrfoddau ac Acronymau

CDB: Cynllun Dyletswydd Bioamrywiaeth

Tîm CG a BG: Tîm Cefn Gwlad a Bywyd Gwyllt Cyngor CNPT

ENRaW: Cynllun Galluogi Adnoddau Naturiol a Llesiant

SG: Seilwaith Gwyrdd

AEI: Asesiad Effaith Integredig

CDLl: Cynllun Datblygu Lleol

GNL: Gwarchodfa Natur Leol

PNL: Partneriaeth Natur Leol

NLHF: Cronfa Dreftadaeth y Loteri Genedlaethol

CNPT: Castell-nedd Port Talbot

CCNPT: Cyngor Castell-nedd Port Talbot

NRAP: Cynllun Gweithredu Adferiad Natur

CNC: Cyfoeth Naturiol Cymru

BGC: Bwrdd Gwasanaethau Cyhoeddus

CDLlA: Cynllun Datblygu Lleol Amnewid

A6: Dyletswydd Adran 6 o dan Ddeddf yr Amgylchedd (Cymru) 2016

SINC: Safleoedd sy’n Bwysig ar gyfer Cadwraeth Natur

CCA: Canllawiau Cynllunio Atodol

SoDdGA: Safle o Ddiddordeb Gwyddonol Arbennig

SAB: Corff Cymeradwyo SuDS

SuDS: System Draenio Cynaliadwy

LlC: Llywodraeth Cymru

WLGA: Cymdeithas Llywodraeth Leol Cymru

# Cyflwyniad

* 1. Mae CCNPT yn ymroddedig i ddiogelu ein hamgylchedd naturiol ar gyfer cenedlaethau’r dyfodol, ac adlewyrchir hynny yn ein Cynllun Corfforaethol ac mewn strategaethau eraill.
  2. O dan Adran 6 o [Ddeddf yr Amgylchedd (Cymru) 2016](https://www.legislation.gov.uk/anaw/2016/3/contents/enacted), “y Ddeddf”, mae dyletswydd statudol ar Gyngor Castell-nedd Port Talbot (CCNPT), i gynnal a gwella bioamrywiaeth wrth ymarfer ei swyddogaethau. Fel rhan o’r ddyletswydd honno mae’n ofynnol ein bod yn paratoi ac yn cyhoeddi cynllun ar sut rydym ni’n bwriadu cydymffurfio â’r ddyletswydd bioamrywiaeth a gwydnwch ecosystemau.



Ffigur 1. Swyddfeydd CCNPT yn Y Ceiau, yn ymyl safle Caru Gwenyn CNPT

* 1. Cyhoeddwyd fersiwn ddiwethaf [Cynllun Dyletswydd Bioamrywiaeth Castell-nedd Port Talbot](https://www.npt.gov.uk/16561) (CNPT) ym mis Rhagfyr 2020. Ynddo roedd camau wedi’u targedu y byddai’r Cyngor yn eu cyflawni er mwyn bodloni gofynion y Ddeddf. Wedi hynny, cynhyrchwyd adroddiad ar gynnydd yn erbyn y cynllun yn 2023, ar gyfer y cyfnod o fis Ebrill 2020 tan ddiwedd Mawrth 2023. Mae’r adroddiad hwnnw, a elwir yn [Adroddiad Gweithredu](https://www.npt.gov.uk/16561), i’w weld ar wefan y Cyngor.
  2. Mae’r Adroddiad Gweithredu yn amlygu’r gwaith cadarnhaol a wnaed gan CCNPT dros fioamrywiaeth, gan ddangos cynnydd da o ran cyflawni’r ddyletswydd bioamrywiaeth a gwydnwch ecosystemau. Nododd yr adroddiad hefyd newidiadau y dylid eu gwneud i’r camau gweithredu wrth ddatblygu’r Cynllun Dyletswydd Bioamrywiaeth newydd, wedi’i ddiweddaru, ar gyfer 2023-2026 (CDB 2023-2026). Mae’r Cynllun newydd hwn, sy’n cwmpasu’r cyfnod o fis Ebrill 2023 tan fis Mawrth 2026, yn nodi sut bydd y Cyngor yn cyflawni ei ddyletswydd statudol o ran bioamrywiaeth, ac o ganlyniad yn cefnogi gweithredu byd-eang i wrthweithio’r dirywiad mewn bioamrywiaeth.

# Pam mae angen i ni gefnogi bioamrywiaeth yn CNPT?

* 1. Mae digon i’w ddathlu ynghylch natur yn CNPT. Mae llawer o safleoedd yn CNPT wedi’u [dynodi ar gyfer cadwraeth natur](https://www.npt.gov.uk/5407). Mae’r rhain yn cynnwys dynodiadau lleol, cenedlaethol a rhyngwladol. Yma cewch hyd i boblogaethau o rywogaethau sy’n unigryw i Gymru, dros 70 o rywogaethau sy’n cael eu gwarchod yn ofalus, a phoblogaethau da o rai planhigion prin a bregus.



Ffigur . Uchafbwyntiau Natur CNPT, trwy garedigrwydd Partneriaeth Natur Leol CNPT


* 1. Mae bioamrywiaeth a’r amgylchedd naturiol yn CNPT yn darparu llawer o wasanaethau ecosystem pwysig i ni. Mae ein mawndir a’n gwlyptir yn cipio ac yn storio carbon deuocsid atmosfferig. Mae gorlifdiroedd y cymoedd yn helpu i wasgaru dŵr yn ystod glawiad trwm, gan leihau’r llifogydd i lawr yr afon. Mae coetir yn helpu i lanhau llygryddion o’r aer, yn lliniaru llifogydd, yn lleihau effaith ynys gwres amgylcheddau trefol, ac yn darparu cynnyrch ocsigen a phren. Mae’r cynefinoedd amrywiol hefyd yn cynnig cyfleoedd am swyddi a ffyrdd o wella iechyd a llesiant.
  2. Gan fod ein hamgylchedd naturiol yn darparu cymaint ar ein cyfer, mae unrhyw ddirywiad yn ein hamgylchedd naturiol yn cael effaith ar ein bywydau.

Mae ein heconomïau, ein bywoliaethau a’n llesiant i gyd yn dibynnu ar ein hased mwyaf gwerthfawr: Byd Natur.

The Economics of Biodiversity: The Dasgupta Review, 2021

* 1. Ers i’r CDB diwethaf (2020-2023) gael ei gyhoeddi, mae Llywodraeth Cymru wedi datgan argyfwng byd natur, gan gydnabod y golled sylweddol o ran bioamrywiaeth yn sgîl bodau dynol. Mae ein hecosystemau yn diraddio’n gyffredinol oherwydd pwysau megis datblygu, rheolaeth wael, rhywogaethau ymledol anfrodorol a chlefydau.
  2. Ar lefel leol, mae Partneriaeth Natur Leol CNPT (PNL) wedi cynnal asesiad o Gyflwr Byd Natur yn CNPT. Cafodd cynefinoedd CNPT eu grwpio’n 11 categori cyffredinol (e.e. coetir, arfordirol etc.), a gwaetha’r modd, o’r 11 categori yma o gynefinoedd, dau yn unig a aseswyd fel rhai oedd yn cyflawni gwydnwch ‘da’ o ran ecosystemau.

*Gwydnwch ecosystem yw ei gapasiti i ddelio â phwysau a galwadau, naill ai trwy wrthsefyll, ymadfer neu addasu iddyn nhw, ochr yn ochr â chadw eu gallu i gyflwyno gwasanaethau a manteision ecosystemau yn awr ac i’r dyfodol.*



Ffigur . Gwydnwch ecosystemau cynefinoedd yn CNPT, trwy garedigrwydd Partneriaeth Natur Leol CNPT

* 1. Mae hyn yn golygu nad yw cynefinoedd ar draws CNPT yn ddigon cydnerth i ddelio â phwysau a gofynion megis y newid yn yr hinsawdd. Mae angen gweithredu nawr i wella gwydnwch ecosystemau ein cynefinoedd ar draws CNPT.
  2. Mae rhagor o fanylion am natur yn CNPT ar gael ar [wefan Partneriaeth Natur Leol CNPT](https://www.naturenpt.cymru/state-of-nature).

# Deddf yr Amgylchedd (Cymru) 2016

* 1. Daeth Deddf yr Amgylchedd (Cymru) i rym ar 21 Mawrth 2016. Mae’n rhoi deddfwriaeth ar waith er mwyn galluogi rheolaeth fwy rhagweithiol, cynaliadwy a chydlynus ar adnoddau Cymru. Mae’r Ddeddf yn cefnogi cylch gorchwyl ehangach Llywodraeth Cymru o dan [Ddeddf Llesiant Cenedlaethau’r Dyfodol (Cymru) 2015](https://www.futuregenerations.wales/about-us/future-generations-act/), sy’n caniatáu i Gymru fwynhau economi lewyrchus, amgylchedd iach a chydnerth, a chymunedau bywiog, cydlynus.

Yn benodol, mae’r Ddeddf yn gosod dyletswydd bioamrywiaeth uwch ar awdurdodau cyhoeddus (gweler Atodiad 1 am destun llawn Adran 6 o’r Ddeddf).

Adran 6(1) Rhaid i awdurdod cyhoeddus geisio cynnal a gwella bioamrywiaeth wrth ymarfer swyddogaethau mewn perthynas â Chymru, ac wrth wneud hynny hybu gwydnwch ecosystemau, i’r graddau y mae hynny’n cyd-fynd ag ymarfer y swyddogaethau hynny yn briodol.

Os bydd awdurdod cyhoeddus yn methu â chyflawni ei rwymedigaethau o dan y Ddeddf, gallai yn y pen draw fod yn destun adolygiad barnwrol, ac mae potensial i Weinidogion Cymru roi cyfarwyddiadau i gorff cyhoeddus o dan Adran 10 o’r Ddeddf.

* 1. Gall CCNPT gael effaith ar fioamrywiaeth mewn llawer o ffyrdd. Er enghraifft, Gwasanaethau Cymdogaeth megis torri gwair a ffusto, cynnal adeiladau a rheoli datblygu. Law yn llaw â hyn daw llawer o gyfleoedd i wella bioamrywiaeth, a hynny’n uniongyrchol, e.e. trwy newid patrymau torri gwair i greu ardaloedd blodau gwyllt, ac yn anuniongyrchol, e.e. trwy addysg.
  2. Ffocws y Cynllun yw pennu sut bydd Cyngor Castell-nedd Port Talbot yn ceisio cynnal a gwella bioamrywiaeth yn ystod y tair blynedd nesaf.



Ffigur 4. Ecolegydd o’r Tîm Cefn Gwlad a Bywyd Gwyllt yn cynnal arolwg ystlumod i lywio gwaith peirianneg

# Cyd-destun Deddfwriaeth a Pholisi Arall

Mae deddfwriaeth gefnogi, a nifer o gynlluniau/strategaethau cenedlaethol, rhanbarthol a lleol sy’n cydnabod pwysigrwydd bioamrywiaeth, a’r manteision ehangach y gall eu darparu ar gyfer pobl a chymunedau.

| **Lefel** | **Deddfwriaeth, cynlluniau a strategaethau** |
| --- | --- |
| **Cenedlaethol (Cymru)** | Deddf Llesiant Cenedlaethau’r Dyfodol (Cymru) 2015  Deddf yr Amgylchedd (Cymru) 2016  Cynllun Gweithredu Adferiad Natur (NRAP) i Gymru  Datganiad Argyfwng yr Hinsawdd  Datganiad Caeredin  Datganiad Argyfwng Byd Natur  Targed 30 erbyn 30  Cynllun Gweithredu ar gyfer Peillwyr  Siarter Creu Lleoedd  Cymru’r Dyfodol, Cynllun Cenedlaethol 2040  Polisi Cynllunio Cymru 11 |
| **Rhanbarthol** | Datganiadau Ardal |
| **Lleol** | Cynllun Llesiant Lleol Bwrdd Gwasanaethau Cyhoeddus Castell-nedd Port Talbot (BGC) (2023-2028)  Cynllun Corfforaethol Castell-nedd Port Talbot 2022-2027  Cynllun Gweithredu Adferiad Natur a Chyflwr Byd Natur CNPT  Cynllun Datblygu Lleol Castell-nedd Port Talbot (2011-2026)  Y Strategaeth Datgarboneiddio ac Ynni Adnewyddadwy  Strategaeth Ansawdd Aer CNPT |

Ffigur 5. Deddfwriaeth, cynlluniau a strategaethau perthnasol

Bydd cyflawni’r Cynllun Dyletswydd Bioamrywiaeth 2023-2026 yn cefnogi cyflawni’r darnau ehangach hyn o ddeddfwriaeth, a’r cynlluniau a’r strategaethau hyn. Ceir rhagor o wybodaeth am rai o’r rhain isod.

## Cynllun Gweithredu Adferiad Natur Cymru

* + 1. Cyhoeddwyd Cynllun Gweithredu Adferiad Natur (NRAP) Cymru yn wreiddiol ym mis Rhagfyr 2015 fel Cynllun Adferiad Natur. Dyma Strategaeth a Chynllun Gweithredu Cenedlaethol Bioamrywiaeth Cymru. Adnewyddwyd yr NRAP ar gyfer 2020-21 i sicrhau ffocws a blaenoriaethu yng nghyd-destun polisi sy’n newid yn gyflym a’r argyfwng ecolegol sy’n dod i’r amlwg. Disgwylir diweddariad pellach yn fuan. Uchelgais y cynllun yw:

Gwyrdroi’r dirywiad mewn bioamrywiaeth, oherwydd ei werth cynhenid, a sicrhau manteision parhaol i gymdeithas.

* + 1. Cyflwynir 6 amcan yn yr NRAP er mwyn cyflawni’r uchelgais hon. Mae’r amcanion i’w gweld isod, a cheir manylion llawn yn Atodiad 2. Mae’r camau gweithredu yn CDB 2023-2026 yn dangos sut maent yn cyflawni yn erbyn yr amcanion hyn:

|  | **Amcanion yr NRAP** |
| --- | --- |
| 1 | Ennyn a chefnogi cyfranogiad a dealltwriaeth er mwyn i fioamrywiaeth fwrw gwreiddiau yn y broses benderfyniadau ar bob lefel |
| 2 | Diogelu rhywogaethau a chynefinoedd sydd o’r pwys mwyaf a’u rheoli’n well |
| 3 | Gwneud ein hamgylchedd naturiol yn fwy cydnerth trwy adfer cynefinoedd sydd wedi’u diraddio a chreu cynefinoedd |
| 4 | Mynd i’r afael â’r prif bwysau ar rywogaethau a chynefinoedd |
| 5 | Gwella ein tystiolaeth, ein dealltwriaeth a’n gwaith monitro |
| 6 | Rhoi fframwaith llywodraethu a chymorth ar waith i gyflawni’r amcanion |

## Cynllun Gweithredu Adferiad Natur a Chyflwr Byd Natur CNPT

* + 1. Mewn cysylltiad ag NRAP Cymru, mae Partneriaeth Natur Leol CNPT wedi cynhyrchu dogfen leol ‘[Cynllun Gweithredu Adferiad Natur a Chyflwr Byd Natur ar gyfer CNPT 2023](https://www.naturenpt.cymru/state-of-nature)’ (SON/ NRAP 2023), sy’n darparu asesiad ar sail tystiolaeth o wydnwch ecosystem pob math cyffredinol o gynefin yn CNPT, yn gysylltiedig â chynllun i helpu byd natur i ymadfer yn y sir.
    2. Cafodd cynefinoedd CNPT eu grwpio yn 11 categori cyffredinol (e.e. coetir, arfordirol etc.), a gwaetha’r modd, o’r 11 categori yma o gynefinoedd, dim ond 2 a aseswyd fel rhai oedd yn cyflawni gwydnwch ‘da’ o ran ecosystem. Mae hynny’n golygu nad yw cynefinoedd ar draws CNPT yn ddigon cydnerth i ddelio â phwysau a galwadau fel y newid yn yr hinsawdd. Mae angen cymryd camau nawr i wella gwydnwch ecosystemau ein cynefinoedd ar draws CNPT.
    3. Mae yna gamau gweithredu allweddol yn SON/ NRAP 2023 y mae gan CCNPT, fel Awdurdod Lleol, y gallu i’w cyflawni. Mae’r rhain yn cynnwys camau gweithredu megis taclo Rhywogaethau Ymledol Anfrodorol, gosod atebion seilwaith gwyrdd a chynyddu’r glaswelltir blodau gwyllt. Bydd y Cyngor yn cefnogi Partneriaeth Natur CNPT i roi Cynllun Gweithredu Adferiad Natur CNPT ar waith, a bydd hefyd yn cyflawni yn erbyn camau gweithredu’r NRAP lle bynnag y mae modd, lle bo hynny’n berthnasol i CCNPT.



Ffigur 6. Creu To Gwyrdd ym Mharc Gwledig Craig Gwladus

## Deddf Llesiant Cenedlaethau’r Dyfodol (Cymru) 2015

* + 1. Mae Deddf Llesiant Cenedlaethau’r Dyfodol (Cymru) 2015 (Deddf LlCD) yn ymwneud â gwella llesiant cymdeithasol, economaidd, amgylcheddol a diwylliannol Cymru. Mae’n cyflwyno ffyrdd newydd o weithio lle caiff pob agwedd ar lesiant eu hystyried gyda’i gilydd. Ceir manylion llawn ynghylch sut mae CDB 2023-2026 yn cyflawni yn erbyn Deddf LlCD yn Atodiad 3.

## Cynllun Llesiant Lleol Bwrdd Gwasanaethau Cyhoeddus Castell-nedd Port Talbot (BGC) (2023-2028)

* + 1. Mae’r [Cynllun Llesiant](https://www.npt.gov.uk/media/18614/neath-port-talbot-wellbeing-plan-english-final.pdf?v=20230502123710#:~:text=The%20purpose%20of%20the%20PSB,much%20more%20effectively%20and%20efficiently.) yn cyflwyno gweledigaeth hirdymor y Bwrdd Gwasanaethau Cyhoeddus (BGC) ar gyfer CNPT, fel sy’n ofynnol o dan Ddeddf LlCD. Mae’r Cynllun Llesiant (2023-2028) yn rhoi blaenoriaeth i bedwar amcan llesiant. Mae CDB 2023-2026 yn cyflawni yn erbyn pob un o’r pedwar amcan yma, ond yn arbennig y canlynol:

Sicrhau bod modd i genedlaethau’r dyfodol fwynhau ein hamgylchedd lleol, ein diwylliant a’n treftadaeth

## Cynllun Corfforaethol Castell-nedd Port Talbot 2022-2027

* + 1. Mae’r Cynllun Corfforaethol yn cwmpasu’r cyfnod o 2022 i 2027 ac yn nodi sut bydd y cyngor yn mynd ati i sicrhau adferiad wedi pandemig Covid-19 yn y tymor byr, canolig a hwy. Pennwyd rhaglen y cyngor o newid strategol yn unol â Deddf LlCD a Chynllun Llesiant y BGC.
    2. Mae ffocws pendant yn y Cynllun Llesiant a’r Cynllun Corfforaethol ar wella llesiant, ochr yn ochr â gosod gwerth ar ein hamgylchedd lleol a’i ddiogelu. Bydd cyflawni’r camau gweithredu a amlinellir yn CDB 2023-2026 yn elfen hanfodol o gyflawni blaenoriaethau a nodau llesiant y Cyngor, a’r BGC. Ymhellach, er bod y cynllun hwn yn cyfrannu at yr holl nodau a geir yn y ddeddfwriaeth, gellir ei ddefnyddio’n arbennig i ddangos ein cyfraniad i nod *Cymru Gydnerth.*

## Datganiadau Ardal

* + 1. Mae CNC wedi paratoi a chyhoeddi [Datganiadau Ardal](https://naturalresources.wales/about-us/area-statements/?lang=en). Caiff Datganiadau Ardal eu llywio gan yr [Adroddiad Cyflwr Adnoddau Naturiol](https://naturalresources.wales/sonarr2020?lang=en) sy’n pennu blaenoriaethau, risgiau a chyfleoedd i roi blaenoriaethau’r [Polisi Adnoddau Naturiol](https://www.gov.wales/natural-resources-policy) ar waith. Mae CNPT yn rhan o ardal [De-orllewin Cymru](https://naturalresources.wales/about-us/area-statements/south-west-wales-area-statement/?lang=en). Yn y datganiad mae CNC wedi nodi 4 prif thema. Mae llawer o’n camau gweithredu yn cyfrannu at y themâu hyn.

## Cynllun Datblygu Lleol Castell-nedd Port Talbot (2011-2026)

* + 1. Mae’r [Cynllun Datblygu Lleol](https://www.npt.gov.uk/7328), a fabwysiadwyd ym mis Ionawr 2016, yn llywio datblygiad y sir i’r dyfodol. Mae’n offeryn pwysig ar gyfer cadwraeth bioamrywiaeth. Mae polisïau’n helpu i warchod cynefinoedd a rhywogaethau pwysig. Mae hyn yn cynnwys safleoedd sydd wedi’u dynodi, o’r lefel ryngwladol i’r lleol. Caiff nodweddion naturiol pwysig sydd heb eu dynodi, fel coed, coetir neu byllau, eu gwarchod hefyd.
    2. Ceir manylion ynghylch sut mae dylunio datblygiad i sicrhau’r amddiffyniad hwn yn y [Canllawiau Cynllunio Atodol – Bioamrywiaeth a Geoamrywiaeth](https://www.npt.gov.uk/media/9003/spg_biodiversity_geodiversity_may18.pdf) (Mai 2018). Mae’r Tîm Cefn Gwlad a Bywyd Gwyllt yn sgrinio a hefyd, lle bo hynny’n briodol, yn cyflwyno sylwadau ar geisiadau cynllunio i sicrhau bod y polisïau’n cael eu bodloni.

## 30 erbyn 30

* + 1. Yn COP15, Uwch-gynhadledd Bioamrywiaeth y CU, a gynhaliwyd ym Montreal, Canada, o 7 i 19 Rhagfyr 2022, cytunwyd ar fframwaith byd-eang newydd gyda chyfres o fesurau sy’n ceisio ymdrin â cholli bioamrywiaeth ac adfer ecosystemau naturiol ar lefel fyd-eang. Un o dargedau allweddol y fframwaith hwn yw’r targed ‘30x30’, sy’n ceisio diogelu 30% o’r ardaloedd tirol, dyfroedd mewndirol, a’r ardaloedd arfordirol a morol erbyn 2030:

Sicrhau bod o leiaf 30 y cant o’r ardaloedd tir a’r ardaloedd môr ar draws y byd, yn enwedig ardaloedd sydd â phwysigrwydd arbennig ar gyfer bioamrywiaeth a’i gyfraniadau i bobl, yn cael eu cadw trwy gyfrwng systemau ardaloedd a warchodir, ecolegol gynrychioliadol, a reolir yn effeithiol ac yn deg, a mesurau cadwraeth eraill effeithiol a seilir ar ardaloedd (OECMs), a’u hintegreiddio i’r tirluniau a’r morluniau ehangach [erbyn 2030]

Y Confensiwn ar Amrywiaeth Biolegol 2021

* + 1. Mae Llywodraeth Cymru, ynghyd â 100 o wledydd eraill, wedi ymrwymo i gefnogi’r targed 30 erbyn 30 ac wedi cwblhau [Plymiad Dwfn i Fioamrywiaeth](https://www.gov.wales/biodiversity-deep-dive-recommendations-html) er mwyn canfod argymhellion a fydd yn cyflawni hyn. Mae CDB 2023-2026 yn cynnwys camau gweithredu fydd yn pennu sut gall CCNPT weithio tuag at y targed 30 erbyn 30.



Ffigur 7. Blychau gwenoliaid du wedi’u gosod ar adeilad sy’n eiddo i CCNPT yn Resolfen

## Polisi Cynllunio Cymru 11

* + 1. Ym mis Chwefror 2021, daeth Polisi Cynllunio Cymru 11 i rym. Mae PCC 11 yn nodi bod “rhaid i awdurdodau cynllunio geisio cynnal a gwella bioamrywiaeth wrth ymarfer eu swyddogaethau. Mae hynny’n golygu na ddylai datblygiad achosi unrhyw golled sylweddol o ran cynefinoedd neu boblogaethau o rywogaethau, yn lleol nac yn genedlaethol, a bod rhaid iddo ddarparu budd net i fioamrywiaeth”.
    2. Mae llythyr gan Lywodraeth Cymru dyddiedig 23/10/2019 yn dangos yn eglur, lle na chynigir gwella bioamrywiaeth fel rhan o gais, y rhoddir pwysau sylweddol ar absenoldeb hynny, ac oni bai bod ystyriaethau pwysig sylweddol yn nodi fel arall, bydd angen gwrthod caniatâd.
    3. Caiff Polisi Cynllunio Cymru 11 ei ymgorffori yn CDB 2023-2026 trwy gamau gweithredu fel Cam Gweithredu 2.1.

## Y Strategaeth Datgarboneiddio ac Ynni Adnewyddadwy

* + 1. Mae’r [Strategaeth Datgarboneiddio ac Ynni Adnewyddadwy](https://www.npt.gov.uk/23524) yn nodi sut byddwn ni’n arwain trwy esiampl ac yn lleihau ein hôl troed carbon wrth gyflawni ein gweithrediadau a’n swyddogaethau. Mae’n cydnabod pwysigrwydd ecosystemau ar gyfer atafaelu carbon. Mae camau gweithredu yn y strategaeth yn sicrhau ein hymrwymiad i archwilio seilwaith gwyrdd ac atebion cynefinoedd er mwyn taclo’r newid yn yr hinsawdd.

# Gweithredu a Monitro

## Gweithredu

* + 1. Mae Cyflawni’r Cynllun yn gyfrifoldeb i’r Cyngor cyfan. Gwneir y gwaith cydlynu ac adrodd gan Dîm Cefn Gwlad a Bywyd Gwyllt y Cyngor, sydd ag Ecolegydd dynodedig (Cynlluniau a Phrosiectau) i fwrw golwg dros y swyddogaeth hon.
    2. Mae Camau Gweithredu Dyletswydd Bioamrywiaeth y CDB 2023-2026 hwn (fel y manylir yn Adran 6) yn nodi’n benodol beth mae’r Awdurdod yn bwriadu ei wneud i gyflawni ei ofynion cyfreithiol o ran y ddyletswydd bioamrywiaeth a gwydnwch ecosystemau. Yn unol â chanllawiau Llywodraeth Cymru ar adrodd, lluniwyd camau gweithredu’r Cynllun yn unol ag amcanion yr NRAP. Mae’r camau gweithredu a ddyrannwyd i Awdurdodau Lleol yn yr NRAP hefyd wedi’u hymgorffori yn y cynllun hwn.
    3. Trefnir y camau gweithredu i gyd-fynd â’r Amcan mwyaf priodol yn yr NRAP. Gan fod camau gweithredu yn aml yn cyflawni yn erbyn mwy nag un amcan, mae’r tabl o dan bob cam gweithredu yn amlygu’r holl amcanion sy’n berthnasol i’r cam gweithredu hwnnw. Hefyd nodir y mecanweithiau adrodd a’r cerrig milltir ar gyfer y 3 blynedd nesaf yn erbyn pob cam gweithredu.
    4. Lle ceir newidiadau sylfaenol i derminoleg, neu ddatblygiadau yn ein dealltwriaeth o ecosystemau, gellir diweddaru’r cynllun hwn i adlewyrchu’r newidiadau hynny ar unrhyw adeg.

## Monitro ac Adrodd

* + 1. Cynhyrchwyd adroddiad ar gynnydd yn erbyn y cynllun yn 2023, ar gyfer y cyfnod rhwng Ebrill 2020 a diwedd Mawrth 2023 (Blynyddoedd 3, 4 a 5). Mae’r adroddiad hwn, a elwir yn Adroddiad Gweithredu, i’w weld ar wefan y Cyngor.
    2. Bydd y Cynllun yn parhau i gael ei fonitro gan y Tîm Cefn Gwlad a Bywyd Gwyllt, yn cael ei alinio â’r blynyddoedd ariannol, ac yn caniatáu i ni fonitro camau gweithredu yn unol ag arian grant. Bydd y monitro’n dilyn yr amserlen ganlynol:

Blwyddyn 6 = Ebrill 2023– Mawrth 2024

Blwyddyn 7 = Ebrill 2024 – Mawrth 2025

Blwyddyn 8 = Ebrill 2025 - Mawrth 2026 etc.

* + 1. Adroddir ar gyflawni’r Cynllun ar ffurf Adroddiad Gweithredu bob 3 blynedd, yn unol â gofynion Deddf yr Amgylchedd Cymru. Eir ati i lunio’r adroddiad gweithredu erbyn dechrau mis Medi mewn unrhyw flwyddyn adrodd, fel bod digon o amser i ddilyn y broses adrodd wleidyddol, gyda’r nod o gyflwyno’r adroddiad i’r Cabinet a’r Cyngor Llawn tua diwedd y flwyddyn. Nod yr adrodd fydd monitro Blynyddoedd 6-8 ar ddiwedd 2026.
    2. Cyflwynir yr Adroddiad Gweithredu, ynghyd â’r Cynllun diweddaraf, i Lywodraeth Cymru, a’i ddarparu i’r cyhoedd ar wefan y Cyngor.
    3. Bydd y cynllun blaenorol yn parhau mewn grym nes bod yr un newydd yn cael ei gytuno’n ffurfiol.
    4. Mae cyflawni’r Cynllun hefyd yn cael ei integreiddio â Chynllun Corfforaethol y Cyngor, ac adroddir ar y canlyniadau allweddol fel rhan o broses monitro ac adrodd y Cynllun Corfforaethol. Mae hyn yn cynnwys dangosydd perfformiad allweddol ar gyfer swm y tir ym mherchnogaeth y cyngor sy’n cael ei reoli ar gyfer bioamrywiaeth. Cyhoeddir yr adroddiadau cynnydd yn flynyddol.

# Camau Gweithredu

## Amcan 1 yr NRAP: Ennyn a chefnogi cyfranogiad a dealltwriaeth er mwyn i fioamrywiaeth fwrw gwreiddiau yn y broses benderfynu ar bob lefel

| 1.1 | **Y GWASANAETH CYNGHORI BIOAMRYWIAETH** |
| --- | --- |
| Cam gweithredu | Ar hyn o bryd mae’r Cyngor yn ystyried bioamrywiaeth mewn ystod eang o swyddogaethau, gan gynnwys trwy weithredu polisïau’r CDLl wrth wneud penderfyniadau trwy’r broses rheoli datblygu ac fel rhan o’r Corff Cymeradwyo ar gyfer SuDs (Systemau Draenio Cynaliadwy. |
| Mecanwaith adrodd | Taenlen gynllunio’r Tîm Cefn Gwlad a Bywyd Gwyllt |
| Carreg filltir blwyddyn 6 | Dilynwyd yr holl gyngor a gofnodwyd yn y daenlen |
| Carreg filltir blwyddyn 7 | Dilynwyd yr holl gyngor a gofnodwyd yn y daenlen |
| Carreg filltir blwyddyn 8 | Dilynwyd yr holl gyngor a gofnodwyd yn y daenlen |
| Amcanion yr NRAP | 1,6 |

| 1.2 | **ASESIAD GWASANAETH** |
| --- | --- |
| Cam gweithredu | Cwblhau asesiad gwasanaeth a darparu adroddiadau gydag argymhellion i bob gwasanaeth. Dylai pob gwasanaeth ddilyn yr argymhellion a amlinellwyd yn eu hadroddiadau. |
| Mecanwaith adrodd | Y Tîm Cefn Gwlad a Bywyd Gwyllt i gadw taenlen yn cofnodi’r gweithredu yn erbyn yr argymhellion. Mae’r tîm Archwilio Mewnol i gynorthwyo gyda chasglu’r wybodaeth hon. |
| Carreg filltir blwyddyn 6 | Asesiadau gwasanaeth wedi’u cwblhau |
| Carreg filltir blwyddyn 7 | Gweithredu’n digwydd yn erbyn yr argymhellion. |
| Carreg filltir blwyddyn 8 | Gweithredu’n digwydd yn erbyn yr argymhellion. |
| Amcanion yr NRAP | 1 |

| 1.3 | **YMGYSYLLTU CYNNAR Y TȊM CEFN GWLAD A BYWYD GWYLLT** |
| --- | --- |
| Cam gweithredu | Ymgynghorir yn rheolaidd â’r Tîm CG a BG gan feysydd gwasanaeth eraill, ac maen nhw’n rhoi cyngor a gwasanaethau priodol. |
| Mecanwaith adrodd | Taenlen Ymgynghoriaeth CB a BG / STiR (cronfa ddata cofnodi amser) |
| Carreg filltir blwyddyn 6 | Cadw’r swyddogaeth ymgynghoriaeth fewnol a pharhau i ddarparu cyngor cynnar i feysydd gwasanaeth ar draws yr Awdurdod. Dilynwyd yr holl gyngor. |
| Carreg filltir blwyddyn 7 | Cadw’r swyddogaeth ymgynghoriaeth fewnol a pharhau i ddarparu cyngor cynnar i feysydd gwasanaeth ar draws yr Awdurdod. Dilynwyd yr holl gyngor. |
| Carreg filltir blwyddyn 8 | Cadw’r swyddogaeth ymgynghoriaeth fewnol a pharhau i ddarparu cyngor cynnar i feysydd gwasanaeth ar draws yr Awdurdod. Dilynwyd yr holl gyngor. |
| Amcanion yr NRAP | 1,2,3,4,5,6, |

| 1.4 | **Y BROSES O WNEUD PENDERFYNIADAU** |
| --- | --- |
| Cam gweithredu | Mae’r Asesiad Effaith Integredig (AEI) sy’n cyd-fynd â’r holl adroddiadau pwyllgor yn cynnwys asesiad o’r effaith ar fioamrywiaeth yn unol â Deddf yr Amgylchedd (Cymru) 2016. Lle bo angen, cynhelir hyfforddiant i staff a swyddogion i gefnogi hyn. |
| Mecanwaith adrodd | Mae’r holl adroddiadau pwyllgor yn cynnwys adroddiad ar ganlyniadau’r asesiad effaith. Cynhelir adolygiad AEI blynyddol gan y Tîm CG a BG, ac adroddir yn ôl i’r meysydd gwasanaeth perthnasol, gyda hyfforddiant dilynol os bydd angen. |
| Carreg filltir blwyddyn 6 | Pob adroddiad pwyllgor i gynnwys adroddiad gyda thystiolaeth briodol ynghylch canlyniadau’r asesiad effaith. |
| Carreg filltir blwyddyn 7 | Pob adroddiad pwyllgor i gynnwys adroddiad gyda thystiolaeth briodol ynghylch canlyniadau’r asesiad effaith. |
| Carreg filltir blwyddyn 8 | Pob adroddiad pwyllgor i gynnwys adroddiad gyda thystiolaeth briodol ynghylch canlyniadau’r asesiad effaith. |
| Amcanion yr NRAP | 1,2,3,4,5,6 |

| 1.5 | **HYFFORDDIANT** |
| --- | --- |
| Cam gweithredu | Sicrhau bod staff ac Aelodau Etholedig yn derbyn hyfforddiant priodol ac yn ymwybodol ble mae cael hyd i arweiniad pellach. |
| Mecanwaith adrodd | Mynychu hyfforddiant |
| Carreg filltir blwyddyn 6 | Cyflwyno hyfforddiant |
| Carreg filltir blwyddyn 7 | Cyflwyno hyfforddiant |
| Carreg filltir blwyddyn 8 | Cyflwyno hyfforddiant |
| Amcanion yr NRAP | 1,6 |

| 1.6 | **CCA BIOAMRYWIAETH** |
| --- | --- |
| Cam gweithredu | Rhoi’r Canllawiau Cynllunio Atodol – Bioamrywiaeth (CCA) ar waith yn unol â Pholisïau’r CDLl, a datblygu mecanwaith ar gyfer bancio cynefinoedd er mwyn sicrhau bod safleoedd gwneud iawn yn barod pan fydd angen. |
| Mecanwaith adrodd | Taenlen Gynllunio’r Tîm Cefn Gwlad a Bywyd Gwyllt |
| Carreg filltir blwyddyn 6 | Rhoi’r CCA ar waith |
| Carreg filltir blwyddyn 7 | Rhoi’r CCA ar waith |
| Carreg filltir blwyddyn 8 | Rhoi’r CCA ar waith |
| Amcanion yr NRAP | 1,2,3,4,5,6 |

| 1.7 | **PROSES LLESIANT** |
| --- | --- |
| Cam gweithredu | Cyflawni a chefnogi eraill i gyflawni yn erbyn ‘Adfer, Ailosod, Adnewyddu’, Cynllun Corfforaethol y Cyngor ac ‘Amcan Llesiant 3: Sicrhau bod modd i genedlaethau’r dyfodol fwynhau ein hamgylchedd lleol, ein diwylliant a’n treftadaeth’, yng Nghynllun Llesiant y Bwrdd Gwasanaethau Cyhoeddus, yn ogystal â chamau gweithredu perthnasol o dan y tri Amcan Llesiant arall. |
| Mecanwaith adrodd | Trwy’r Cynllun Corfforaethol ac adroddiadau blynyddol y BGC |
| Carreg filltir blwyddyn 6 | Fel sy’n ofynnol gan y Cynllun Corfforaethol ac adroddiadau Mecanwaith y BGC |
| Carreg filltir blwyddyn 7 | Fel sy’n ofynnol gan y Cynllun Corfforaethol ac adroddiadau Mecanwaith y BGC |
| Carreg filltir blwyddyn 8 | Fel sy’n ofynnol gan y Cynllun Corfforaethol ac adroddiadau Mecanwaith y BGC |
| Amcanion yr NRAP | 1,2,3,4,5,6 |

| 1.8 | **STRATEGAETHAU NEWYDD Y CYNGOR** |
| --- | --- |
| Cam gweithredu | Y Tîm CG a BG i gydweithio ag adrannau eraill lle bo hynny’n briodol er mwyn helpu i ddatblygu strategaethau neu gynlluniau sy’n cyfrannu at gadwraeth bioamrywiaeth, ac ymateb i ymgyngoriadau ac adolygiadau o’r cynlluniau presennol. |
| Mecanwaith adrodd | Taenlen Adrodd y CDB |
| Carreg filltir blwyddyn 6 | Amherthnasol |
| Carreg filltir blwyddyn 7 | Amherthnasol |
| Carreg filltir blwyddyn 8 | Amherthnasol |
| Amcanion yr NRAP | 1,2,3,4,6 |

| 1.9 | **CORFF CYMERADWYO SUDS (SYSTEMAU DRAENIO CYNALIADWY) (SAB)** |
| --- | --- |
| Cam gweithredu | Mwyafu potensial bioamrywiaeth SuDS yn CNPT. |
| Mecanwaith adrodd | Trwy brosesau’r SAB |
| Carreg filltir blwyddyn 6 | Gweithio gyda’r tîm SAB i bennu’r bylchau o ran gwybodaeth a beth sy’n ofynnol i helpu i fwyafu potensial bioamrywiaeth SuDS yn CNPT. |
| Carreg filltir blwyddyn 7 | I’w chadarnhau |
| Carreg filltir blwyddyn 8 | I’w chadarnhau |
| Amcanion yr NRAP | 1, 5, 6 |

| 1.10 | **CAFFAEL** |
| --- | --- |
| Cam gweithredu | Cynnwys effeithiau bioamrywiaeth/cynaliadwyedd fel ystyriaeth yn y broses gaffael, gyda phwysiad priodol wrth werthuso tendrau. |
| Mecanwaith adrodd | I’w gytuno gyda chaffael. |
| Carreg filltir blwyddyn 6 | Gweithio gyda’r tîm Caffael i bennu ystyriaethau priodol ar gyfer bioamrywiaeth/cynaliadwyedd, i’w cynnwys yn y broses gaffael. |
| Carreg filltir blwyddyn 7 | Effeithiau ar fioamrywiaeth/gynaliadwyedd yn cael eu hystyried trwy’r broses gaffael. |
| Carreg filltir blwyddyn 8 | Effeithiau ar fioamrywiaeth/gynaliadwyedd yn cael eu hystyried trwy’r broses gaffael. |
| Amcanion yr NRAP | 1,6 |

| 1.11 | **MATERION CYFOES** |
| --- | --- |
| Cam gweithredu | Sicrhau bod polisïau a datganiadau llywio yn cael eu diweddaru’n rheolaidd yng ngoleuni materion cyfoes. |
| Mecanwaith adrodd | Trwy brosesau priodol y cyngor |
| Carreg filltir blwyddyn 6 | Mabwysiadu neu ddiweddaru polisïau a datganiadau llywio yn ôl y galw |
| Carreg filltir blwyddyn 7 | Mabwysiadu neu ddiweddaru polisïau a datganiadau llywio yn ôl y galw |
| Carreg filltir blwyddyn 8 | Mabwysiadu neu ddiweddaru polisïau a datganiadau llywio yn ôl y galw |
| Amcanion yr NRAP | 1, 5, 6 |

## Amcan 2 yr NRAP: Diogelu rhywogaethau a chynefinoedd sydd o’r pwys mwyaf a’u rheoli’n well

| 2.1 | **Y BROSES RHEOLI DATBLYGU** |
| --- | --- |
| Cam gweithredu | Ar hyn o bryd mae CCNPT yn ystyried bioamrywiaeth (gan gynnwys rhywogaethau a chynefinoedd sydd â’r pwysigrwydd pennaf, safleoedd dynodedig, safleoedd pwysig ar gyfer cadwraeth natur (SINC), cynefinoedd a rhywogaethau sy’n bodloni meini prawf SINC, a nodweddion naturiol pwysig) trwy’r broses rheoli datblygu, yn unol â’r Cynllun Datblygu Lleol. Cofnodir colledion i gynefinoedd/rywogaethau a ddiogelir neu sy’n flaenoriaeth (lle bo hynny’n hysbys) |
| Mecanwaith adrodd | Taenlen gynllunio’r Tîm Cefn Gwlad a Bywyd Gwyllt |
| Carreg filltir blwyddyn 6 | Cyflawni budd net i fioamrywiaeth trwy’r broses gynllunio. |
| Carreg filltir blwyddyn 7 | Cyflawni budd net i fioamrywiaeth trwy’r broses gynllunio. |
| Carreg filltir blwyddyn 8 | Cyflawni budd net i fioamrywiaeth trwy’r broses gynllunio. |
| Amcanion yr NRAP | 1,2,3,4,5,6 |

| 2.2 | **PARTNERIAETH NATUR CNPT** |
| --- | --- |
| Cam gweithredu | Bydd y Cyngor yn cefnogi Partneriaeth Natur CNPT i roi Cynllun Gweithredu Adfer Natur CNPT ar waith. Mae’r Cynllun Gweithredu yn fecanwaith allweddol ar gyfer cadwraeth rhywogaethau a chynefinoedd yn y Sir. |
| Mecanwaith adrodd | Mae’r gweithredu i gael ei gofnodi a’i adolygu’n flynyddol yng nghyfarfod PNL cyntaf y flwyddyn newydd. |
| Carreg filltir blwyddyn 6 | Cynnydd yn erbyn y cam gweithredu perthnasol fel yr amlinellir yn yr NRAP |
| Carreg filltir blwyddyn 7 | Cynnydd yn erbyn y cam gweithredu perthnasol fel yr amlinellir yn yr NRAP |
| Carreg filltir blwyddyn 8 | Cynnydd yn erbyn y cam gweithredu perthnasol fel yr amlinellir yn yr NRAP |
| Amcanion yr NRAP | 1,2,3,4,5,6 |

| 2.3 | **CYNYDDU YMWYBYDDIAETH** |
| --- | --- |
| Cam gweithredu | Mae’r Tîm CG a BG yn cynyddu ymwybyddiaeth o fioamrywiaeth trwy amrywiaeth o ddulliau: hyfforddiant, ymgysylltiad â’r cyhoedd (teithiau cerdded/sgyrsiau), paneli dehongli, taflenni, tudalennau ar y we, cyfryngau cymdeithasol. |
| Mecanwaith adrodd | Cyflawni prosiectau a gwaith cynnal parhaus ar dudalennau gwe CCNPT a thudalen Facebook Bywyd Gwyllt CNPT |
| Carreg filltir blwyddyn 6 | 2 brosiect cynyddu ymwybyddiaeth bob blwyddyn, a chynnydd o flwyddyn i flwyddyn yn y rhai sy’n dilyn y dudalen Facebook |
| Carreg filltir blwyddyn 7 | 2 brosiect cynyddu ymwybyddiaeth bob blwyddyn, a chynnydd o flwyddyn i flwyddyn yn y rhai sy’n dilyn y dudalen Facebook |
| Carreg filltir blwyddyn 8 | 2 brosiect cynyddu ymwybyddiaeth bob blwyddyn, a chynnydd o flwyddyn i flwyddyn yn y rhai sy’n dilyn y dudalen Facebook |
| Amcanion yr NRAP | 1,2,3,5 |

| 2.4 | **ARCHWILIAD BIOAMRYWIAETH** |
| --- | --- |
| Cam gweithredu | Cynnal archwiliad bioamrywiaeth ar dir sydd yn ein meddiant ac o dan ein rheolaeth, i ganfod ble mae gennym ni gynefinoedd a rhywogaethau a warchodir/A7 ar ein tir. Yna rhoddir blaenoriaeth i’r ardaloedd/safleoedd hynny lle nodwyd cynefinoedd/rhywogaethau blaenoriaeth Adran 7 sy’n cynnig y budd mwyaf i fioamrywiaeth, gan ystyried un o’r opsiynau canlynol:  1) Y status quo – heb gymryd camau pellach.  2) Eu rheoli’n briodol er budd bioamrywiaeth. Gallai hynny ddigwydd trwy:  Yr Awdurdod a, lle bo angen, gellir sicrhau ffynonellau refeniw addas ar ffurf cyllid allanol i gynnal a rheoli’r safleoedd a nodwyd.  Prydlesu i bartïon allanol.  DS Mae angen adrodd am unrhyw golled ariannol ddamcaniaethol i’r Awdurdod a chytuno arni cyn rhoi unrhyw brydles.  3) Wrth waredu unrhyw safle yn y dyfodol, cynhwysir gwybodaeth berthnasol o’r archwiliad, fel bod modd i’r prynwr/tenant gydymffurfio â’r gofynion perthnasol.  4) Cyn ymgymryd ag unrhyw waith a/neu unrhyw newidiadau pwysig i ddefnydd tir ar safleoedd ym mherchnogaeth a than reolaeth yr Awdurdod, cymerir i ystyriaeth ganfyddiadau’r archwiliad, gan gymryd camau i ddiogelu a, lle bod modd, wella’r gwerth o ran bioamrywiaeth |
| Mecanwaith adrodd | Yr adroddiad cyntaf fydd canlyniadau’r archwiliad |
| Carreg filltir blwyddyn 6 | Asesiad yn parhau |
| Carreg filltir blwyddyn 7 | Dilynwyd cyngor a roddwyd fel rhan o’r asesiad |
| Carreg filltir blwyddyn 8 | Cyfathrebu’n parhau. Dilynwyd y cyngor. |
| Amcanion yr NRAP | 1,2,3,5 |

| 2.5 | **CANLLAWIAU CENEDLAETHOL** |
| --- | --- |
| Cam gweithredu | Gweithredu unrhyw ganllawiau cenedlaethol/rhanbarthol ynghylch gwella gwydnwch ecosystemau a bioamrywiaeth trwy’r system gynllunio. Bydd unrhyw ganllawiau newydd yn cael eu cymryd i ystyriaeth a’u hintegreiddio i’r system. |
| Mecanwaith adrodd | Taenlen gynllunio’r Tïm Cefn Gwlad a Bywyd Gwyllt |
| Carreg filltir blwyddyn 6 | Yr holl ganllawiau cenedlaethol/rhanbarthol i gael eu hintegreiddio i’r system gynllunio o fewn 3 mis i’w rhyddhau |
| Carreg filltir blwyddyn 7 | Yr holl ganllawiau cenedlaethol/rhanbarthol i gael eu hintegreiddio i’r system gynllunio o fewn 3 mis i’w rhyddhau |
| Carreg filltir blwyddyn 8 | Yr holl ganllawiau cenedlaethol/rhanbarthol i gael eu hintegreiddio i’r system gynllunio o fewn 3 mis i’w rhyddhau |
| Amcanion yr NRAP | 1,2,3,4,5,6 |

| 2.6 | **ARIANNU** |
| --- | --- |
| Cam gweithredu | Ymgeisio am gyllid wrth i gyfleoedd godi, er mwyn parhau i gyflawni er budd bioamrywiaeth, neu fel rhan o brosiectau strategol, aml-swyddogaethol, sy’n cyflawni buddion lluosog. |
| Mecanwaith adrodd | Yn unol â gofynion ariannu |
| Carreg filltir blwyddyn 6 | Wrth i gyfleoedd godi |
| Carreg filltir blwyddyn 7 | Wrth i gyfleoedd godi |
| Carreg filltir blwyddyn 8 | Wrth i gyfleoedd godi |
| Amcanion yr NRAP | 1,2,3,4,5,6 |

| 2.7 | **30 erbyn 30** |
| --- | --- |
| Cam gweithredu | Archwilio’r potensial i gynyddu swm y tir a warchodir neu’r ‘mesurau cadwraeth eraill effeithiol ar sail ardal’ yn CNPT, yn unol â’r targed 30 erbyn 30 ac argymhellion y Plymiad Dwfn i Fioamrywiaeth. Mae modd cwblhau hyn ar gyfer tir CCNPT ac ar gyfer sir gyfan CNPT, gan gydweithio â’r Bartneriaeth Natur Leol. |
| Mecanwaith adrodd | I’w gadarnhau (nid yw Llywodraeth Cymru wedi diffinio eto sut mae mesur mesurau cadwraeth eraill effeithiol ar sail ardal (OECMs)) |
| Carreg filltir blwyddyn 6 | Cwblhau archwiliad bioamrywiaeth |
| Carreg filltir blwyddyn 7 | Defnyddio’r wybodaeth o’r archwiliad bioamrywiaeth i nodi uchafswm canran daliadau tir CCNPT a allai gael eu gwarchod ar gyfer bioamrywiaeth neu eu dosbarthu’n OECMs h.y. heb fod mewn defnydd arall etc. |
| Carreg filltir blwyddyn 8 | Astudiaeth ddichonoldeb i benderfynu beth fyddai angen digwydd i sicrhau bod 30% o ddaliadau tir y cyngor yn cael eu gwarchod ar gyfer bioamrywiaeth/yn OECMs |
| Amcanion yr NRAP | 1,2,3,4,5,6 |

## Amcan 3 yr NRAP: Gwneud ein hamgylchedd naturiol yn fwy cydnerth trwy adfer cynefinoedd sydd wedi’u diraddio a chreu cynefinoedd

| 3.1 | **RHEOLAETH GYFREDOL** |
| --- | --- |
| Cam gweithredu | Mae ardaloedd CCNPT yn cael eu rheoli ar gyfer bioamrywiaeth ac i sicrhau eu gwydnwch. |
| Mecanwaith adrodd | Adroddwyd am gwmpas yr ardal o dan reolaeth trwy’r Dangosyddion Perfformiad Allweddol (DPA) yn y Cynllun Corfforaethol. |
| Carreg filltir blwyddyn 6 | Cytuno ar DPA diwygiedig fel rhan o’r Cynllun Corfforaethol. |
| Carreg filltir blwyddyn 7 | Fel y pennwyd gan y DPA |
| Carreg filltir blwyddyn 8 | Fel y pennwyd gan y DPA |
| Amcanion yr NRAP | 1,2,3,4,5,6 |

| 3.2 | **RHEOLI CYNEFINOEDD TRWY REOLI DATBLYGU** |
| --- | --- |
| Cam gweithredu | Trwy’r broses rheoli datblygu rhoddir cynlluniau rheoli cynefinoedd ar waith, gan wella gwydnwch ein hamgylchedd naturiol a gwella’r rheolaeth ar gynefinoedd A7 |
| Mecanwaith adrodd | Taenlen gynllunio’r Tïm Cefn Gwlad a Bywyd Gwyllt |
| Carreg filltir blwyddyn 6 | Cyflwynwyd asesiadau priodol o wydnwch ecosystemau trwy’r broses gynllunio a rhoi mesurau priodol ar waith i gyflawni’r gwelliannau a wnaed |
| Carreg filltir blwyddyn 7 | Cyflwynwyd asesiadau priodol o wydnwch ecosystemau trwy’r broses gynllunio a rhoi mesurau priodol ar waith i gyflawni’r gwelliannau a wnaed |
| Carreg filltir blwyddyn 8 | Cyflwynwyd asesiadau priodol o wydnwch ecosystemau trwy’r broses gynllunio a rhoi mesurau priodol ar waith i gyflawni’r gwelliannau a wnaed |
| Amcanion yr NRAP | 1,2,3,4,5,6 |

| 3.3 | **DATGANIADAU ARDAL** |
| --- | --- |
| Cam gweithredu | Bydd CCNPT yn cynorthwyo CNC i roi Datganiadau Ardal ar waith yn ôl y galw. |
| Mecanwaith adrodd | Fel sy’n ofynnol |
| Carreg filltir blwyddyn 6 | Fel sy’n briodol |
| Carreg filltir blwyddyn 7 | Fel sy’n briodol |
| Carreg filltir blwyddyn 8 | Fel sy’n briodol |
| Amcanion yr NRAP | 1,2,3,4,5,6 |

| 3.4 | **ASESIAD SEILWAITH GWYRDD** |
| --- | --- |
| Cam gweithredu | Bydd y Cyngor yn cynnal Asesiad Seilwaith Gwyrdd (ASG) yn unol â gofynion Polisi Cynllunio Cymru (PCC) ar gyfer Castell-nedd Port Talbot. |
| Mecanwaith adrodd | Cymeradwyo gan Benderfyniadau Cynllunio ac Amgylchedd Cymru (PEDW) a Llywodraeth Cymru fel rhan o’r sylfaen o dystiolaeth a fydd yn cynnal y CDLl. |
| Carreg filltir blwyddyn 6 | Ymgysylltu, cyfranogi a chyfrannu mewn partneriaeth â Thîm y CDLl i gynhyrchu ASG ar gyfer yr Awdurdod. |
| Carreg filltir blwyddyn 7 | ASG wedi’i gwblhau ond yn cael ei ddiweddaru yn ôl y galw. |
| Carreg filltir blwyddyn 8 | ASG wedi’i gwblhau ond yn cael ei ddiweddaru yn ôl y galw. |
| Amcanion yr NRAP | 3,4,5 |

| 3.5 | **CREU CYNEFINOEDD AR ADEILADAU** |
| --- | --- |
| Cam gweithredu | Caiff adeiladau CCNPT eu hadolygu i bennu ble mae gwaith i barhau mewn perthynas â chreu cynefinoedd ar adeiladau’r cyngor, fel sy’n briodol ar gyfer defnydd yr adeilad. Eir ar ôl cyfleoedd lle bo modd. |
| Mecanwaith adrodd | Adrodd am y cyfleoedd. |
| Carreg filltir blwyddyn 6 | Adolygiad adeiladau yn parhau |
| Carreg filltir blwyddyn 7 | Adolygiad adeiladau yn parhau |
| Carreg filltir blwyddyn 8 | Adolygiad adeiladau wedi’i gwblhau |
| Amcanion yr NRAP | 1,2,3,4,5,6 |

| 3.6 | **ADOLYGU’R CYFLEOEDD AR GYFER NATUR MEWN MANNAU CYHOEDDUS AC YN Y PARTH CYHOEDDUS** |
| --- | --- |
| Cam gweithredu | Adolygu ac asesu’r cyfleoedd i newid a/neu ychwanegu nodweddion at fannau cyhoeddus ac yn y parth cyhoeddus sy’n cyflawni budd i natur ochr yn ochr â swyddogaethau/buddion angenrheidiol sydd eisoes yn bodoli |
| Mecanwaith adrodd | Adrodd am y cyfleoedd |
| Carreg filltir blwyddyn 6 | Cychwyn yr adolygiad/asesiad |
| Carreg filltir blwyddyn 7 | Adolygiad/asesiad yn parhau |
| Carreg filltir blwyddyn 8 | Adolygiad/asesiad yn parhau |
| Amcanion yr NRAP | 1,3,4,6 |

## Amcan 4 yr NRAP: Mynd i’r afael â’r prif bwysau ar rywogaethau a chynefinoedd

| 4.1 | **RHYWOGAETHAU YMLEDOL ANFRODOROL (INNS)** |
| --- | --- |
| Cam gweithredu | Defnyddir dull rhagweithiol o ddelio ag INNS, gan gynnwys y Broses Rheoli Datblygu a’u trin ar dir y Cyngor. |
| Mecanwaith adrodd | Taenlen gynllunio’r Tïm Cefn Gwlad a Bywyd Gwyllt a Thaenlen y CDB. |
| Carreg filltir blwyddyn 6 | Fel sy’n briodol |
| Carreg filltir blwyddyn 7 | Fel sy’n briodol |
| Carreg filltir blwyddyn 8 | Fel sy’n briodol |
| Amcanion yr NRAP | 1,3,4,5,6 |

| 4.2 | **ANSAWDD AER** |
| --- | --- |
| Cam gweithredu | Caiff goblygiadau ansawdd aer cynlluniau a phrosiectau eu hasesu’n llawn o ran eu heffeithiau posibl ar gynefinoedd a rhywogaethau sensitif trwy broses yr ARhC |
| Mecanwaith adrodd | Taenlen gynllunio’r Tïm Cefn Gwlad a Bywyd Gwyllt |
| Carreg filltir blwyddyn 6 | Yr holl gynigion datblygu’n cael eu hasesu fel sy’n briodol |
| Carreg filltir blwyddyn 7 | Yr holl gynigion datblygu’n cael eu hasesu fel sy’n briodol |
| Carreg filltir blwyddyn 8 | Yr holl gynigion datblygu’n cael eu hasesu fel sy’n briodol |
| Amcanion yr NRAP | 1,2,3,4,5,6 |

| 4.3 | **CYFLWR BYD NATUR YN CNPT** |
| --- | --- |
| Cam gweithredu | Cefnogi’r Bartneriaeth Natur Leol i adolygu’r holl wybodaeth leol a thystiolaeth ac adolygu Cyflwr Byd Natur yn CNPT yn 2028. |
| Mecanwaith adrodd | Cyflwr Byd Natur yn CNPT yn cael ei adolygu ac adroddiad wedi’i ddiweddaru yn cael ei gynhyrchu ar y pwysau lleol. |
| Carreg filltir blwyddyn 6 | Dim carreg filltir tan Flwyddyn 10 |
| Carreg filltir blwyddyn 7 | Dim carreg filltir tan Flwyddyn 10 |
| Carreg filltir blwyddyn 8 | Dim carreg filltir tan Flwyddyn 10 |
| Amcanion yr NRAP | 4,5 |

## Amcan 5 yr NRAP: Gwella ein tystiolaeth, ein dealltwriaeth a’n gwaith monitro

| 5.1 | **CIPIO DATA** |
| --- | --- |
| Cam gweithredu | Mae CNPT yn defnyddio amrywiaeth o offer a thechnegau cipio data. Mae hyn wedi creu nifer fawr o gofnodion rhywogaethau sy’n cael eu trosglwyddo i’r Ganolfan Gofnodion Leol ac, o ganlyniad, yn cael eu rhannu gyda’r gymuned ehangach. |
| Mecanwaith adrodd | Metadata o MapMate |
| Carreg filltir blwyddyn 6 | Cynnal cronfa ddata MapMate a’r haenau bioamrywiaeth GIS. |
| Carreg filltir blwyddyn 7 | Cynnal cronfa ddata MapMate a’r haenau bioamrywiaeth GIS. Os bydd angen, newid i system cronfa ddata arall. |
| Carreg filltir blwyddyn 8 | Cynnal cronfa ddata MapMate a’r haenau bioamrywiaeth GIS. Os bydd angen, newid i system cronfa ddata arall. |
| Amcanion yr NRAP | 2,4,5 |

| 5.2 | **SAFLEOEDD SY’N BWYSIG O RAN CADWRAETH NATUR** |
| --- | --- |
| Cam gweithredu | Mae gan CCNPT raglen ar gyfer nodi safleoedd sy’n cyfrif fel Safleoedd Pwysig ar gyfer Cadwraeth Natur (SINC). Mae hyn yn caniatáu i ni asesu ansawdd safle yn erbyn canllawiau cenedlaethol. Bydd safleoedd yn cael eu hadolygu o bryd i’w gilydd trwy arolygon a’r broses rheoli datblygu. Bydd yr haen GIS yn cael ei diweddaru a’i rhannu gyda SEWBReC yn ôl y gofyn. |
| Mecanwaith adrodd | Diweddaru’r haen GIS o bryd i’w gilydd ac adrodd am ddiweddariadau i SEWBReC |
| Carreg filltir blwyddyn 6 | Diweddaru o bryd i’w gilydd trwy arolygon a’r broses rheoli datblygu |
| Carreg filltir blwyddyn 7 | Diweddaru o bryd i’w gilydd trwy arolygon a’r broses rheoli datblygu |
| Carreg filltir blwyddyn 8 | Diweddaru o bryd i’w gilydd trwy arolygon a’r broses rheoli datblygu |
| Amcanion yr NRAP | 1,2,3,4,5,6 |

| 5.3 | **AROLYGON** |
| --- | --- |
| Cam gweithredu | CCNPT sy’n darparu ysgrifenyddiaeth Partneriaeth Byd Natur CNPT, sy’n cynnwys nifer syrfëwyr arbenigol a SEWBReC. Rydyn ni’n defnyddio’r arbenigedd yma trwy drefnu arolygon ar gyfer safleoedd a rhywogaethau sy’n cael eu targedu. |
| Mecanwaith adrodd | Adroddiadau arolygon |
| Carreg filltir blwyddyn 6 | Gweithio gyda’r Bartneriaeth Natur Leol i symud ymlaen gydag arolygon arbenigol lle bo hynny’n fwyaf priodol |
| Carreg filltir blwyddyn 7 | Gweithio gyda’r Bartneriaeth Natur Leol i symud ymlaen gydag arolygon arbenigol lle bo hynny’n fwyaf priodol |
| Carreg filltir blwyddyn 8 | Gweithio gyda’r Bartneriaeth Natur Leol i symud ymlaen gydag arolygon arbenigol lle bo hynny’n fwyaf priodol |
| Amcanion yr NRAP | 1,2,3,4,5,6 |

| 5.4 | **CHWILIADAU CANOLFAN GOFNODI** |
| --- | --- |
| Cam gweithredu | Rhaid i bob cais cynllunio sy’n cynnwys gwybodaeth am fioamrywiaeth gael ei gyflwyno ochr yn ochr â chwiliad SEWBReC a wnaed gan/ar ran yr ymgeisydd, oni bai bod cytundeb gyda’r Tîm Cefn Gwlad a Bywyd Gwyllt bod digon o gyfiawnhad yn bodoli i ddiddymu’r angen hwn |
| Mecanwaith adrodd | Taenlen gynllunio’r Tïm Cefn Gwlad a Bywyd Gwyllt |
| Carreg filltir blwyddyn 6 | Rhaid cael chwiliad SEWBReC i gyd-fynd â’r holl wybodaeth bioamrywiaeth a geir mewn cais cynllunio, oni chytunwyd fel arall |
| Carreg filltir blwyddyn 7 | Rhaid cael chwiliad SEWBReC i gyd-fynd â’r holl wybodaeth bioamrywiaeth a geir mewn cais cynllunio, oni chytunwyd fel arall |
| Carreg filltir blwyddyn 8 | Rhaid cael chwiliad SEWBReC i gyd-fynd â’r holl wybodaeth bioamrywiaeth a geir mewn cais cynllunio, oni chytunwyd fel arall |
| Amcanion yr NRAP | 1,2,3,4,5,6 |

| 5.5 | **CYNLLUN GWNEUD IAWN AR GYFER BIOAMRYWIAETH** |
| --- | --- |
| Cam gweithredu | Rhoi’r cynllun gwneud iawn ar waith fel y nodwyd yn y CCA Bioamrywiaeth |
| Mecanwaith adrodd | Taenlen gynllunio’r Tïm Cefn Gwlad a Bywyd Gwyllt |
| Carreg filltir blwyddyn 6 | Rhoi’r CCA ar waith trwy’r broses rheoli datblygu |
| Carreg filltir blwyddyn 7 | Rhoi’r CCA ar waith trwy’r broses rheoli datblygu |
| Carreg filltir blwyddyn 8 | Rhoi’r CCA ar waith trwy’r broses rheoli datblygu |
| Amcanion yr NRAP | 1,2,3,4,5,6 |

| 5.6 | **TYSTIOLAETH Y CYNLLUN BIOAMRYWIAETH** |
| --- | --- |
| Cam gweithredu | Tystiolaeth i’w chasglu i sicrhau cydymffurfiaeth â’r cynllun hwn. |
| Mecanwaith adrodd | Yr holl adroddiadau i gael eu crynhoi a’u coladu er mwyn adrodd ar y cynllun hwn. |
| Carreg filltir blwyddyn 6 | Parhaus |
| Carreg filltir blwyddyn 7 | Parhaus |
| Carreg filltir blwyddyn 8 | Parhaus |
| Amcanion yr NRAP | 1,2,3,4,5,6 |

## Amcan 6 yr NRAP: Rhoi fframwaith llywodraethu a chymorth ar waith i gyflawni’r amcanion

| 6.1 | **ADNODDAU’R TȊM CEFN GWLAD A BYWYD GWYLLT** |
| --- | --- |
| Cam gweithredu | Cynnal digon o sgiliau a chapasiti yn y Tîm Cefn Gwlad a Bywyd Gwyllt i gydlynu’r gwaith sy’n angenrheidiol i gydymffurfio â’r ddeddfwriaeth ac mewn ymateb i fuddsoddiad cynyddol gan LlC ac arianwyr eraill. |
| Mecanwaith adrodd | Yr adroddiad dyletswydd |
| Carreg filltir blwyddyn 6 | Cynnal/cynyddu lefelau staff craidd cyfredol a chadw / cyflogi staff prosiect ychwanegol i gyflawni prosiectau arian grant yn ôl fel y bydd cyllid ar gael. |
| Carreg filltir blwyddyn 7 | Cynnal/cynyddu lefelau staff craidd cyfredol a chadw / cyflogi staff prosiect ychwanegol i gyflawni prosiectau arian grant yn ôl fel y bydd cyllid ar gael. |
| Carreg filltir blwyddyn 8 | Cynnal/cynyddu lefelau staff craidd cyfredol a chadw / cyflogi staff prosiect ychwanegol i gyflawni prosiectau arian grant yn ôl fel y bydd cyllid ar gael. |
| Amcanion yr NRAP | 1,2,3,4,5,6 |

| 6.2 | **PARTNERIAETH NATUR LEOL CNPT** |
| --- | --- |
| Cam gweithredu | Parhau i gefnogi Partneriaeth Natur Leol CNPT, gan ddarparu’r ysgrifenyddiaeth, llywio’r amcanion a choladu gwybodaeth am weithgareddau’r aelodau trwy’r Tîm Cefn Gwlad a Bywyd Gwyllt. |
| Mecanwaith adrodd | Cofnodion y Bartneriaeth |
| Carreg filltir blwyddyn 6 | Parhau i ddarparu ysgrifenyddiaeth ar gyfer Partneriaeth Natur Leol CNPT |
| Carreg filltir blwyddyn 7 | Parhau i ddarparu ysgrifenyddiaeth ar gyfer Partneriaeth Natur Leol CNPT |
| Carreg filltir blwyddyn 8 | Parhau i ddarparu ysgrifenyddiaeth ar gyfer Partneriaeth Natur Leol CNPT |
| Amcanion yr NRAP | 6 |

| 6.3 | **HYRWYDDWR BIOAMRYWIAETH** |
| --- | --- |
| Cam gweithredu | Penodir un o Gynghorwyr CCNPT yn Hyrwyddwr Bioamrywiaeth, a bydd yn mynychu digwyddiadau/cyfarfodydd fel sy’n briodol |
| Mecanwaith adrodd | Mynychu cyfarfodydd rheolaidd |
| Carreg filltir blwyddyn 6 | Parhau i ymgysylltu fel sy’n briodol |
| Carreg filltir blwyddyn 7 | Parhau i ymgysylltu fel sy’n briodol |
| Carreg filltir blwyddyn 8 | Parhau i ymgysylltu fel sy’n briodol |
| Amcanion yr NRAP | 1,6 |

| 6.4 | **CYSWLLT BIOAMRYWIAETH** |
| --- | --- |
| Cam gweithredu | Mae gan bob maes gwasanaeth bwynt cyswllt ar gyfer materion bioamrywiaeth. |
| Mecanwaith adrodd | Taenlen Cysylltiadau Allweddol |
| Carreg filltir blwyddyn 6 | Ymgysylltu fel sy’n briodol |
| Carreg filltir blwyddyn 7 | Ymgysylltu fel sy’n briodol |
| Carreg filltir blwyddyn 8 | Ymgysylltu fel sy’n briodol |
| Amcanion yr NRAP | 1,6 |

| 6.5 | **CYNLLUN GWEITHREDU ADFER NATUR** |
| --- | --- |
| Cam gweithredu | Trwy Gynllun Adfer Natur CNPT, mwyafu’r cyfleoedd i gyflawni blaenoriaethau trwy wirfoddolwyr a phartneriaid. Mae CCNPT yn cyflawni yn erbyn unrhyw gamau gweithredu perthnasol mewn cytundeb â’r adrannau perthnasol. Gweler y rhestr o gamau gweithredu a allai fod yn berthnasol yn Atodiad 4. |
| Mecanwaith adrodd | Cyflawniad yn erbyn y camau gweithredu i gael ei adrodd i’r BNL yng nghyfarfod cyntaf y BNL yn y flwyddyn newydd. |
| Carreg filltir blwyddyn 6 | Cyflawniad yn erbyn y camau gweithredu i gael ei adrodd i’r BNL yng nghyfarfod cyntaf y BNL yn y flwyddyn newydd. |
| Carreg filltir blwyddyn 7 | Cyflawniad yn erbyn y camau gweithredu i gael ei adrodd i’r BNL yng nghyfarfod cyntaf y BNL yn y flwyddyn newydd. |
| Carreg filltir blwyddyn 8 | Cyflawniad yn erbyn y camau gweithredu i gael ei adrodd i’r BNL yng nghyfarfod cyntaf y BNL yn y flwyddyn newydd. |
| Amcanion yr NRAP | 1,2,3,4,5,6 |

| 6.6 | **CYNLLUN CARU GWENYN/SAFLEOEDD CADWRAETH NATUR CNPT** |
| --- | --- |
| Cam gweithredu | Rhoi cynllun Caru Gwenyn CNPT ar waith, gan gynyddu nifer y safleoedd sy’n rhan o’r cynllun bob blwyddyn. Adolygu a diweddaru’r Cynllun Safleoedd Cadwraeth i gynnwys safleoedd nad ydynt yn cael eu rheoli o dan Gynllun Caru Gwenyn CNPT. |
| Mecanwaith adrodd | Faint o hectarau o safleoedd neu faint o gilometrau o nodweddion llinol sy’n cael eu cynnwys yn yr Adroddiadau Corfforaethol. |
| Carreg filltir blwyddyn 6 | Bod nifer yr hectarau /y cilometrau o safleoedd sy’n rhan o’r cynlluniau hyn yn cynyddu o flwyddyn i flwyddyn |
| Carreg filltir blwyddyn 7 | Bod nifer yr hectarau /y cilometrau o safleoedd sy’n rhan o’r cynlluniau hyn yn cynyddu o flwyddyn i flwyddyn |
| Carreg filltir blwyddyn 8 | Bod nifer yr hectarau /y cilometrau o safleoedd sy’n rhan o’r cynlluniau hyn yn cynyddu o flwyddyn i flwyddyn |
| Amcanion yr NRAP | 1,2,5,6 |

| 6.7 | **CYNNIG ADFER CEFNFOR[[1]](#footnote-1)** |
| --- | --- |
| Cam gweithredu | Ymchwilio i’r Cynnig Adfer Cefnfor a’r elfennau posib y gellid eu cyflawni o ran CNPT. |
| Mecanwaith adrodd | I’w gadarnhau |
| Carreg filltir blwyddyn 6 | Dichonoldeb Cynnig Adfer Cefnfor |
| Carreg filltir blwyddyn 7 | Dechrau’r broses o ddatgan Cynnig Adfer Cefnfor, os bernir bod hynny’n ddichonadwy |
| Carreg filltir blwyddyn 8 | Datgan Cynnig Adfer Cefnfor, os yw’n ddichonadwy |
| Amcanion yr NRAP | 1,2,5,6 |

# Diweddglo

* 1. Yng ngoleuni argyfwng byd natur, a gyhoeddwyd gan Lywodraeth Cymru, a’r dirywiad yng ngwydnwch ecosystemau a nodwyd ar lefel leol yng Nghyflwr Byd Natur yn CNPT, ni fu erioed yn bwysicach bod Cyngor CNPT yn chwarae ei ran yn adferiad byd natur.
  2. Bydd Cyngor Castell-nedd Port Talbot yn cyflawni’r camau gweithredu canlynol er mwyn cyflawni ei ddyletswyddau cyfreithiol o dan Ddeddf yr Amgylchedd (Cymru) 2016.

Wildflowers with TATA Steel chimneys in the background


Ffigur 8. Safle Caru Gwenyn CNPT ger gwaith dur TATA

# Geirfa

| **Gair** | **Diffiniad** |
| --- | --- |
| Bioamrywiaeth | Diffinnir bioamrywiaeth yn Neddf yr Amgylchedd (Cymru) 2016 fel: “yr amrywiaeth o organebau byw, p’un a yw hynny ar lefel enetig, rhywogaeth neu ecosystem”  Bioamrywiaeth sy’n gyrru gweithrediad a gwydnwch ein hecosystemau. |
| Cynefin | Cynefin yw lle sy’n gartref i organeb. Mae cynefin yn bodloni’r holl amodau amgylcheddol mae ar organeb eu hangen i oroesi. |
| Ecoleg | Astudio’r berthynas rhwng organebau byw a’u hamgylchedd ffisegol. |
| Ecosystem | Diffiniodd Confensiwn y CU ar Amrywiaeth Biolegol (CBD) ecosystemau fel a ganlyn:  “a dynamic complex of plant, animal and micro-organisms and their non-living environment interacting as a functional unit” |
| Gwasanaethau Ecosystem | Rhyw fath o fudd i bobl sy’n cael ei ddarparu gan yr amgylchedd naturiol.  **Cynnal** – sylfaen ar gyfer yr holl wasanaethau eraill, yn cynnwys cylchu maetholion, ffurfio pridd a chynhyrchu sylfaenol.  **Darparu** – ein holl fwyd, dŵr ffres, pren a ffibr, tanwydd  **Rheoleiddio** – glanhau aer a dŵr, rheoli llifogydd, atafaelu carbon  **Diwylliannol** – esthetig, ysbrydol, addysgol, adloniadol |
| Gwydnwch ecosystemau | Gwydnwch ecosystem yw ei allu i ddelio â phwysau a galwadau, naill ai drwy wrthsefyll, adfer neu addasu iddyn nhw, ochr yn ochr â chadw gallu i gyflwyno gwasanaethau ecosystem a buddion yn awr ac i’r dyfodol. Asesir hyn fel arfer gan ddefnyddio graddfa DECCA (Amrywiaeth, Estyn, Cyflwr a Chysylltedd). |
| Canolfannau Cofnodion Lleol | Canolfannau ar gyfer coladu, rheoli a lledaenu data bioamrywiaeth. Canolfan Cofnodion Leol CNPT yw Canolfan Cofnodion Bioamrywiaeth De-ddwyrain Cymru (SEWBReC) |
| MapMate | Meddalwedd Cofnodi Biolegol. |
| Adnoddau Naturiol | a) Anifeiliaid, planhigion ac organebau eraill.  b) Aer, dŵr a phridd.  c) Mwynau.  d) Nodweddion a phrosesau daearegol.  e) Nodweddion ffisiograffigol.  f) Nodweddion a phrosesau hinsoddol |
| Partneriaeth Natur Leol CNPT (PNL) | Grŵp o unigolion a sefydliadau sy’n gweithio ar y cyd i wella bioamrywiaeth yn CNPT  [www.naturenpt.cymru/about-us](http://www.naturenpt.cymru/about-us) |
| Datblygu cynaliadwy | Y broses o wella llesiant economaidd, cymdeithasol, amgylcheddol a diwylliannol Cymru trwy weithredu, yn unol ag egwyddor datblygu cynaliadwy, mewn modd sy’n ceisio cyflawni’r nodau llesiant. |
| Egwyddor datblygu cynaliadwy | Gweithredu mewn modd sy’n ceisio sicrhau bod anghenion y presennol yn cael eu diwallu heb beryglu gallu cenedlaethau’r dyfodol i ddiwallu eu hanghenion hwythau. |

# Atodiadau

Atodiad 1; Dyletswyddau Deddf yr Amgylchedd (Cymru)

#### 6 Dyletswydd bioamrywiaeth a chydnerthedd ecosystemau

(1)Rhaid i awdurdod cyhoeddus geisio cynnal a gwella bioamrywiaeth wrth arfer swyddogaethau mewn perthynas â Chymru, ac wrth wneud hynny hyrwyddo cydnerthedd ecosystemau, i’r graddau y bo hynny’n gyson ag arfer y swyddogaethau hynny’n briodol.

(2)Wrth gydymffurfio ag is-adran (1), rhaid i awdurdod cyhoeddus ystyried cydnerthedd ecosystemau, a’r agweddau a ganlyn yn benodol—

(a)amrywiaeth rhwng ecosystemau ac oddi fewn iddynt;

(b)y cysylltiadau rhwng ecosystemau ac oddi fewn iddynt;

(c)graddfa ecosystemau;

(d)cyflwr ecosystemau (gan gynnwys eu strwythur a’u gweithrediad);

(e)gallu ecosystemau i addasu.

(3)Nid yw is-adran (1) yn gymwys i—

(a)arfer swyddogaeth gan Gyllid a Thollau Ei Mawrhydi, neu

(b)arfer un neu ragor o swyddogaethau barnwrol llys neu dribiwnlys.

(4)Wrth gydymffurfio ag is-adran (1)—

(a)rhaid i Weinidogion Cymru, Prif Weinidog Cymru, Cwnsler Cyffredinol Llywodraeth Cymru, unrhyw un neu ragor o Weinidogion y Goron ac unrhyw un neu ragor o adrannau’r llywodraeth roi sylw i Gonfensiwn Rhaglen Amgylcheddol y Cenhedloedd Unedig ar Amrywiaeth Fiolegol 1992, a

(b)rhaid i unrhyw awdurdod cyhoeddus arall roi sylw i unrhyw ganllawiau a roddir iddo gan Weinidogion Cymru.

(5)Wrth gydymffurfio ag is-adran (1), rhaid i awdurdod cyhoeddus ac eithrio unrhyw un neu ragor o Weinidogion y Goron neu unrhyw un neu ragor o adrannau’r llywodraeth roi sylw i—

(a)y rhestr a gyhoeddir o dan adran 7;

(b)yr adroddiad ar gyflwr adnoddau naturiol a gyhoeddir o dan adran 8;

(c)unrhyw ddatganiad ardal a gyhoeddir o dan adran 11 ar gyfer ardal sy’n cynnwys ardal gyfan neu ran o ardal y mae’r awdurdod yn arfer swyddogaethau mewn perthynas â hi.

(6)Rhaid i awdurdod cyhoeddus ac eithrio unrhyw un neu ragor o Weinidogion y Goron neu unrhyw un neu ragor o adrannau’r llywodraeth baratoi a chyhoeddi cynllun sy’n nodi’r hyn y mae’n bwriadu ei wneud er mwyn cydymffurfio ag is-adran (1).

(7)Rhaid i awdurdod cyhoeddus, cyn diwedd 2019 a chyn diwedd pob trydedd flwyddyn ar ôl 2019, gyhoeddi adroddiad ar yr hyn y mae wedi ei wneud i gydymffurfio ag is-adran (1).

(8)O ran awdurdod cyhoeddus sydd wedi cyhoeddi cynllun o dan is-adran (6)—

(a)rhaid iddo adolygu’r cynllun yng ngoleuni pob adroddiad a gyhoeddir ganddo o dan is-adran (7), a

(b)caiff adolygu’r cynllun unrhyw bryd.

**Atodiad 2: Amcanion Cynllun Gweithredu Adfer Natur Cymru**

Amcan 1: Ennyn a chefnogi cyfranogiad a dealltwriaeth er mwyn i fioamrywiaeth fwrw gwreiddiau yn y broses benderfynu ar bob lefel;

Mae'n hanfodol rhoi natur wrth graidd y broses benderfynu er mwyn mynd i'r afael â'r hyn sydd wrth wraidd colli bioamrywiaeth. Yn 2011, roedd Asesiad Cenedlaethol y DU o Ecosystemau (UK NEA) yn nodi’r hyn sy'n achosi colli bioamrywiaeth a diraddio ecosystemau:

*‘The natural world, its biodiversity and its constituent ecosystems are critically important to our well-being and economic prosperity, but are consistently undervalued in conventional economic analyses and decision making.’*

Mae diffyg ymwybyddiaeth, a'r ffordd wedyn y rhoddir gwerth ar y cyfraniad hollbwysig y mae natur yn ei wneud at ein llesiant a'n bywoliaeth, yn golygu ein bod yn aml yn anghofio rhoi cyfrif am y cyfraniad hwnnw wrth wneud penderfyniadau, ar bob lefel o'r gymdeithas, o unigolion i awdurdodau lleol a busnesau. Gall hyn arwain at niweidio byd natur neu orymelwa arno. Nid oes mecanweithiau ychwaith i ategu’r ystyriaethau hyn. Er enghraifft, nid yw 'incwm a gollir' yn rhoi digon o gyfrif am werth y gwasanaethau ecosystem a ddarperir gan gynefin fferm.

Amcan 2: Diogelu rhywogaethau a chynefinoedd sydd o’r pwys mwyaf a’u rheoli’n well

Mae rhywogaethau a chynefinoedd yn rhyfeddol ac yn ysbrydoli pobl ac mae'n ddyletswydd foesol arnom eu gwarchod hwy a'u hamrywiaeth genetig ar gyfer cenedlaethau'r dyfodol. Dyma flociau adeiladu ein hecosystemau a'r ffordd y maent yn gweithio ac fe gawn lu o wasanaethau a manteision yn eu sgil. Rhaid inni sicrhau bod gennym boblogaethau o rywogaethau cydnerth i'w cynnal.

Mae safleoedd sydd wedi'u dynodi ar gyfer cadwraeth natur yn chwarae rhan bwysig: maent yn allweddol o ran cynnal yr amrywiaeth naturiol sy'n ofynnol er mwyn sicrhau cydnerthedd, ac maent yn cyfrannu mwy na'u siâr at ystod eang o wasanaethau a manteision ecosystemau.

Dynodir safleoedd at ddibenion cadwraeth natur i warchod a gwella ein cynefinoedd a'n rhywogaethau mwyaf prin, a'r enghreifftiau gorau o'n bioamrywiaeth a'n geoamrywiaeth naturiol yng Nghymru. Systemau cymhleth, hynafol yn aml yw'r amgylcheddau hyn sy'n gyforiog o rywogaethau ac yn cynnwys storfa enetig o blanhigion ac anifeiliaid.

Mae dulliau cadwraeth natur traddodiadol sy'n seiliedig ar safleoedd dynodedig a gwarchod rhywogaethau a chynefinoedd wedi bod yn arbennig o lwyddiannus a byddwn yn parhau i ddefnyddio'r dulliau hyn. Mae ein safleoedd a'n rhywogaethau gwarchodedig yn adnodd craidd, ond mae perygl iddynt gael eu hynysu, a gall y ffaith bod y safleoedd hyn o dan bwysau o'r tu allan olygu eu bod yn anodd eu rheoli.

Amcan 3: Gwneud ein hamgylchedd naturiol yn fwy cydnerth drwy adfer cynefinoedd sydd wedi’u diraddio a chreu cynefinoedd

Cynefinoedd sydd wedi'u diraddio yw'r rhai nad ydynt bellach yn cynnal potensial llawn ein bywyd gwyllt cynhenid. Er mwyn diogelu ein rhywogaethau gwarchodedig a chryfhau cydnerthedd rhywogaethau a chynefinoedd ar raddfa ehangach, mae angen inni adfer rhwydweithiau o gynefinoedd i gyflwr iach ledled Cymru, ar y tir ac yn y môr.

Drwy adfer cynefinoedd sydd wedi'u diraddio a chreu cynefinoedd, bydd modd datblygu cydnerthedd ein hamgylchedd naturiol drwy gymryd camau mewn perthynas â phedair priodoledd cydnerthedd

Cynyddu amrywiaeth

Ehangu ecosystemau trwy leihau darnio

Gwella’r cysylltedd o fewn ecosystemau a rhyngddynt

Gwella cyflwr cynefinoedd

Bydd y cydnerthedd hwn hefyd yn cryfhau gallu rhywogaethau a chynefinoedd i ymaddasu i fathau eraill o bwysau, gan gynnwys newid yn yr hinsawdd.

Amcan 4: Mynd i’r afael â’r prif bwysau ar rywogaethau a chynefinoedd

Yn Asesiad Cenedlaethol y DU o Ecosystemau gwelwyd bod newidiadau o ran arferion rheoli tir, yn sgil amaethyddiaeth a threfoli, llygredd a rhywogaethau estron goresgynnol, ac mai dyma rhai o'r prif ddylanwadau sy'n arwain at golli cynefinoedd a rhywogaethau ac at eu darnio. Ynghyd ag asideiddio ac ewtroffigedd, mae hyn wedi newid nifer ac ansawdd y cynefinoedd a'r rhywogaethau y gallant eu cynnal.

Yn yr amgylchedd morol, ymhlith y dylanwadau mwyaf, mae gweithgarwch anghynaliadwy gan bobl, newid yn yr hinsawdd sy'n arwain at gynhesu ac asideiddio moroedd a chefnforoedd y byd, ynghyd â chyflwyno rhywogaethau estron goresgynnol.

Mae'n hanfodol rhag-weld, atal a lliniaru'r hyn sy'n arwain at golli bioamrywiaeth wrth ei wraidd, gan ddefnyddio ein deddfwriaeth, ac atebion arloesol a chyfannol sy'n seiliedig ar natur.

Amcan 5: Gwella ein tystiolaeth, ein dealltwriaeth a’n gwaith monitro

Er mwyn helpu natur i adfer, mae angen inni lywio'r camau gweithredu drwy ddeall yn well ecoleg a gwyddoniaeth ein cynefinoedd a'n rhywogaethau, eu statws a'u tueddiadau, a'r pwysau a'r sbardunau sy'n arwain at newidiadau.

Amcan 6: Rhoi fframwaith llywodraethu a chymorth ar waith i gyflawni’r amcanion

Yn sail i’n gweithredu, mae angen hefyd inni gael strwythur llywodraethu sy'n addas at y diben i fod yn gefn i’r gweithredu a'r cyflawni ar lawr gwlad. Mae angen inni sicrhau bod gennym y sgiliau, yr arbenigedd, y gweithwyr a'r swyddogaethau ar waith i gyflawni hyn.

**Atodiad 3; Deddf Llesiant Cenedlaethau’r Dyfodol (Cymru)**

Nodau Llesiant

Mae Deddf LlCD wedi rhestru 7 o nodau llesiant. Mae’r tabl isod yn dangos sut mae’r Cynllun yn cyfrannu at nodau Deddf LlCD

| Nod | Disgrifiad o’r Nod | Cyfraniad CCNPT at y Nodau Llesiant |
| --- | --- | --- |
| **Cymru lewyrchus** | Cymdeithas arloesol, gynhyrchiol, carbon isel sy’n cydnabod y terfynau sydd ar yr amgylchedd byd-eang ac sydd, o ganlyniad, yn defnyddio adnoddau mewn modd effeithlon a chymesur (gan gynnwys gweithredu ar newid yn yr hinsawdd); ac sy’n datblygu poblogaeth fedrus ac addysgedig mewn economi sy’n cynhyrchu cyfoeth ac yn cynnig cyfleoedd cyflogaeth, gan ganiatáu i bobl fanteisio ar y cyfoeth a gynhyrchir drwy gael gafael ar waith addas. | Mae datblygu gwydnwch amgylcheddol yn sylfaen ar gyfer twf economaidd i’r dyfodol, yn arbennig yng nghyd-destun y newid yn yr hinsawdd. Mae adnoddau naturiol yn darparu cyfleoedd ar gyfer gweithgarwch economaidd a chyflogaeth. Er enghraifft, mae twristiaeth bywyd gwyllt a gweithgareddau awyr agored yn boblogaidd iawn yn CNPT, ac yn cynhyrchu refeniw ar gyfer amrywiaeth o fusnesau. |
| **Cymru gydnerth** | Cenedl sy’n cynnal ac yn gwella amgylchedd naturiol bioamrywiol gydag ecosystemau iach gweithredol sy’n cynnal cydnerthedd cymdeithasol, economaidd ac ecolegol ynghyd â’r gallu i addasu i newid (er enghraifft newid yn yr hinsawdd). | Mae bioamrywiaeth, mynyddoedd, rhostir a gweundir, glaswelltir lled-naturiol, coetir, mannau gwyrdd trefol, afonydd, nentydd, llynnoedd a gwlyptiroedd, arfordir ac ecosystemau morol CNPT i gyd yn cyfrannu at gynnal gallu Cymru i addasu i’r newid yn yr hinsawdd. |
| **Cymru sy’n fwy cyfartal** | Cymdeithas sy’n galluogi pobl i gyflawni eu potensial ni waeth beth fo’u cefndir neu eu hamgylchiadau (gan gynnwys eu cefndir a’u hamgylchiadau cymdeithasol-economaidd). | Mae mynediad cyfartal at ecosystemau sy’n darparu gwasanaethau diwylliannol yn cyfrannu at gydraddoldeb yng Nghymru. Trwy reoli rhannau o’n hystâd ar gyfer bioamrywiaeth, a chefnogi cyflawni gweithgareddau cymunedol, rydyn ni’n darparu gwell mynediad. |
| **Cymru iachach** | Cymdeithas lle mae llesiant corfforol a meddyliol pobl cystal â phosibl a lle deellir dewisiadau ac ymddygiadau sydd o fudd i iechyd yn y dyfodol. | Mae adnoddau naturiol yn gwneud cyfraniad sylweddol i iechyd corfforol a llesiant meddyliol pobl yng Nghymru. Mae mynediad at fyd natur a mannau gwyrdd trwy barciau niferus ac arfordir CNPT yn cael effeithiau cadarnhaol ar iechyd corff a meddwl. Mae [Prosiect Gweithio gyda Natur](https://www.npt.gov.uk/18054) CNPT yn darparu’r cyswllt hwnnw. |
| **Cymru o gymunedau cydlynus** | Cymunedau atyniadol, hyfyw a diogel sydd â chysylltiadau da. | Dangoswyd bod cynnwys cymunedau yn y rheolaeth ar eu parciau lleol a’u coetiroedd yn gwella cydlyniad cymunedol ac yn lleihau ymddygiad gwrthgymdeithasol. Mae CCNPT yn cefnogi grwpiau cymuned a ffrindiau i gael mynediad at fioamrywiaeth eu safleoedd lleol. |
| **Cymru â diwylliant bywiog lle mae’r Gymraeg yn ffynnu** | Cymru â diwylliant bywiog lle mae’r Gymraeg yn ffynnu | Cymdeithas sy’n hyrwyddo ac yn gwarchod diwylliant, treftadaeth a’r Gymraeg ac sy’n annog pobl i gyfranogi yn y celfyddydau, a chwaraeon a gweithgareddau hamdden. |
| **Cymru sy’n gyfrifol ar lefel fyd-eang** | Cenedl sydd, wrth iddi wneud unrhyw beth i wella llesiant economaidd, cymdeithasol, amgylcheddol a diwylliannol Cymru, yn ystyried a allai gwneud peth o’r fath gyfrannu’n gadarnhaol at lesiant byd-eang. | Mae’r amgylchedd yn cyflenwi ein holl adnoddau materol. Trwy ofalu am ein hadnoddau naturiol, rydym ni’n cyfrannu at lesiant byd-eang ac yn ymdrin mewn modd cyfrifol â heriau byd-eang, e.e. newid yn yr hinsawdd a cholli bioamrywiaeth. |

Egwyddor Datblygu Cynaliadwy

(1) Yn y Ddeddf hon, mae unrhyw gyfeiriad at y ffaith bod corff cyhoeddus yn gwneud rhywbeth “yn unol â’r egwyddor datblygu cynaliadwy” yn golygu bod yn rhaid i’r corff weithredu mewn modd sy’n ceisio sicrhau bod anghenion y presennol yn cael eu diwallu heb beryglu gallu cenedlaethau’r dyfodol i ddiwallu eu hanghenion hwythau.

(2) Er mwyn gweithredu yn y modd hwn, rhaid i gorff cyhoeddus ystyried y pethau canlynol—

(a) pwysigrwydd cydbwyso anghenion y tymor byr gyda’r angen i ddiogelu’r gallu i ddiwallu anghenion hirdymor, yn enwedig pan allai pethau a wneir i ddiwallu anghenion tymor byr gael effaith niweidiol yn yr hirdymor;

(b) yr angen i gymryd ymagwedd integredig, drwy ystyried—

(i) ym mha ffordd y gallai amcanion llesiant y corff effeithio ar bob un o’r nodau llesiant;

(ii) effaith amcanion llesiant y corff ar ei gilydd neu ar amcanion cyrff cyhoeddus eraill, yn arbennig pan all camau a gymerir gan y corff gyfrannu at gyflawni un amcan ond bod yn niweidiol i gyflawni un arall;

(c) pwysigrwydd cynnwys personau eraill sydd â diddordeb mewn cyrraedd y nodau llesiant a sicrhau bod y personau hynny’n adlewyrchu amrywiaeth poblogaeth—

(i) Cymru (pan fo’r corff yn arfer swyddogaethau mewn perthynas â Chymru gyfan), neu

(ii) y rhan o Gymru y mae’r corff yn arfer swyddogaethau mewn perthynas â hi;

(d) ym mha ffordd y gallai cydlafurio ag unrhyw berson arall (neu wahanol rannau o’r corff yn gweithio ar y cyd) gynorthwyo’r corff i gyflawni ei amcanion llesiant, neu gynorthwyo corff arall i gyflawni ei amcanion;

(e) ym mha ffordd y gallai defnyddio adnoddau i atal problemau rhag digwydd neu waethygu gyfrannu at gyflawni amcanion llesiant y corff neu amcanion corff arall.

|  | CDB CCNPT; Cymhwyso egwyddor datblygu cynaliadwy |
| --- | --- |
| **Tymor Hir** | * Trwy’r cynllun hwn bydd nodi ardaloedd i’w rheoli yn y tymor hir a newidiadau i arferion gwaith a pholisi yn golygu bod modd diogelu anghenion tymor hir pobl CNPT. * Mae’r broses Rheoli Datblygu yn caniatáu i ni sicrhau rheolaeth hirdymor ar safleoedd, gyda mecanweithiau ar gyfer eu gwella. * Y cynllun hwn yw’r man cychwyn ar gyfer nodi gwelliannau pellach i sut rydym ni’n rheoli ein hadnoddau a’n tir mewn modd a fydd yn cael budd hirdymor. |
| **Integreiddio** | * Mae CCNPT wedi pennu a [chyhoeddi](https://www.npt.gov.uk/17112) ein hamcanion llesiant. Bydd cyflawni’r cynllun hwn yn dal yn rhan allweddol o gyflawni’r amcanion hyn, a mwyafu cyfraniad yr Awdurdod i’r Nodau Llesiant. |
| **Ymwneud** | * Trwy gefnogi Partneriaeth Natur Leol CNPT, mae’r cynllun hwn yn golygu bod modd ymgysylltu â thrigolion CNPT wrth wneud penderfyniadau ar flaenoriaethau cadwraeth natur y fwrdeistref sirol. * Mae’r cynllun hwn wedi golygu bod modd integreiddio bioamrywiaeth yn well i flaenoriaethau meysydd gwasanaeth eraill. |
| **Cydweithio** | * Trwy asesu polisïau ac arferion gwaith gwahanol feysydd gwasanaeth CCNPT rydym ni’n canfod rhagor o ffyrdd o gydweithio. * Trwy’r Datganiadau Ardal byddwn ni’n gweithio gyda CNC a phartneriaid eraill i gyflawni gweithredu ar lawr gwlad. * Mae cefnogi Partneriaeth Natur Leol CNPT yn golygu bod modd i ni weithio mewn cydweithrediad ag ystod eang o bartneriaid, yn arbennig cyrff anllywodraethol a grwpiau cymunedol. |
| **Ataliaeth** | * Mae cydweithio cynnar rhwng meysydd gwasanaeth yn helpu i ganfod materion a allai fod yn broblem, ac yn golygu bod modd ymdrin â nhw’n gynnar. * Mae gweithio gyda Phartneriaeth Natur CNPT yn gyfle i ni elwa o arbenigedd y tu allan i’r Awdurdod, fel bod modd i ni ganfod anawsterau yn gynnar cyn iddyn nhw waethygu. * Mae data cenedlaethol a lleol yn cael ei grynhoi i ganfod pwysau lleol. |

**Atodiad 4; Camau gweithredu posibl sy’n berthnasol i CCNPT, o Gynllun Gweithredu Adfer Natur PNL CNPT**

| Enw’r cam gweithredu | Disgrifiad |
| --- | --- |
| Golau Artiffisial yn y Nos (ALAN) | Ymchwilio ble mae ALAN yn broblem yn y sir, a chanfod ble gellid gwella’r sefyllfa. |
| Rhwydweithiau Byd Natur | Gwella cyflwr, cysylltedd a gwydnwch safleoedd a warchodir. |
| Plannu Coed | Atal plannu coed yn amhriodol yn y sir, e.e. ar gynefinoedd glaswelltir pwysig. Annog adfywio naturiol yn lle plannu coed lle bo modd. |
| Rhywogaethau ymledol anfrodorol (INNS) | Atal INNS rhag ymledu i gynefinoedd pwysig yn CNPT. |
| Atal INNS rhag ymwthio i gynefinoedd pwysig yn CNPT | Rhaglen addysg i gynyddu ymwybyddiaeth o’r niwed a achosir wrth ollwng gwastraff o’r ardd, ac o fewn timau CCNPT i’w galluogi i adnabod INNS mewn deunydd a ollyngwyd a delio â nhw yn briodol. |
| Caru Gwenyn CNPT | Parhau i gynyddu arwynebedd a chwmpas y tir a reolir fel glaswelltir blodau gwyllt, gan gynnwys ymylon ffyrdd, ar dir a reolir gan aelodau’r bartneriaeth. Annog rheolaeth debyg ar dir sy’n eiddo i eraill. |
| Mynwentydd dros natur | Ymgysylltu ag eglwysi a mynwentydd i newid trefniadau torri gwair i gynyddu cwmpas ac arwynebedd y glaswelltir blodau gwyllt a chapiau cŵyr. |
| Parciau, Glaswelltir Amwynder a Mynwentydd | Cynnal asesiad o werth bioamrywiaeth parciau a glaswelltir amwynder yn CNPT, a nodi cyfleoedd i wella cynefin, er enghraifft, trwy reoli glaswelltir neu geisio sicrhau plannu sy’n cefnogi peillwyr wrth dirlunio. |
| Seilwaith Gwyrdd | Cynyddu’r seilwaith gwyrdd a osodir yn ei le, e.e. toeon gwyrdd, waliau byw. |
| Rheolaeth Naturiol ar Lifogydd | Cynnal prosiectau rheoli llifogydd naturiol mewn ardaloedd lle mae risg uchel o lifogydd, os yw hynny’n briodol. |
| Systemau Draenio Trefol Cynaliadwy | Annog defnydd o SuDS megis pantiau a gerddi glaw, yn arbennig mewn datblygiadau newydd a chanolfannau trefol er mwyn creu cynefin, lleihau llygredd a lliniaru risg llifogydd. |

Y Cynllun Bioamrywiaeth hwn yw cynllun Cyngor Bwrdeistref Sirol Castell-nedd Port Talbot, sy’n ofynnol o dan adran 6 o Ddeddf yr Amgylchedd (Cymru) 2016.

Mae’r Cynllun hwn a’r adroddiad ar y cynllun blaenorol ar gael ar wefan y Cyngor [www.npt.gov.uk](http://www.npt.gov.uk)

Er mwyn hybu cynaliadwyedd, mae’r cynllun hwn ar gael mewn fformat electronig yn unig.

Mae’r Cynllun hwn hefyd ar gael yn Saesneg.

1. Mae ‘Datganiad Adfer Cefnfor’ neu ‘Gynnig Adfer Cefnfor’ enghreifftiol yn ceisio helpu awdurdodau lleol i chwarae eu rhan wrth wireddu cefnfor glân, iach a chynhyrchiol, a holl fanteision uniongyrchol hynny yn economaidd, ac o ran iechyd a llesiant. Mae Cefnforoedd y byd yn rhan hanfodol o reoleiddio’r hinsawdd, a rhaid eu hystyried yn rhan o ymateb effeithiol i argyfwng yr hinsawdd. [↑](#footnote-ref-1)